10 Kegunaan Epsom Salt Yang Wajib Anda Tahu Dan Rugi Tak Cuba

Epsom salt sebenarnya banyak kegunaan di laman atau pun kebun. Ia bukan sekadar menyihatkan tanaman malah ada lagi 13 kebaikkan tanaman di laman:

1. Maniskan buah
Tabur satu sudu epsom salt untuk setiap 1 kaki persegi kawasan kebun atau laman untuk meningkatkan kadar chlorophyll di dalam sel tanaman. Apa bila chlorophyll meningkat ia akan memudahkan proses photosynthesis, meningkatkan imuniti tanaman serta produktiviti.

2. Membantu tanaman menyerap lebih nutrien
Jika anda menggunakan epsom salt sebagai baja, tanaman anda akan menerima nutrien yang mencukupi mengikut keperluan . Ini kerana epsom salt mengandungi magnesium , nitrogen, phosphorus dan sulfur

3. Tomato berjus
Kebiasaannya, pokok tomato akan mengalami masalah kekurangan magnesium terutamanya apabila ditanam di dalam pasu. Untuk menyelesaikan masalah ini, bancuh 2 sudu epsom salt bersama 1 galon air.Semburkan sebatian ini pada keseluruhan tanaman termasuk permukaan tanah setiap 2 minggu sekali.

4. Menstabilkan tanaman selepas transplant
Setiap kali proses pemindahan tanaman atau transplant, ia akan berada dalam keadaan lemah. Oleh itu, ia akan mengambil masa untuk pulih sepenuhnya. Untuk mempercepatkan proses pemulihan tersebut, taburkan satu sudu epsom salt pada medium tanaman di sekitar pokok dan tutupkan permukaan garam tersebut dengan tanah sekali lagi.

5. Elak daun kuning
Antara punca daun menjadi kuning adalah disebabkan oleh masalah kekurangan magnesium. Magnesium merupakan salah satu komponen yang diperlukan untuk membentuk chlorophyll. Untuk atasi masalah ini, taburkan epsom salt pada pangkal tanaman 1 sudu bagi setiap 12 inci ketinggian keseluruhan tanaman. Lakukannya 1 bulan sekali sehingga daun bertukar menjadi hijau

6. Elak daun kerinting
Antara punca daun kerinting adalah disebabkan kekurangan magnesium. untuk atasi masalah ini, larutkan 2 sudu besar epsom salt di dalam 1 gelen air dan semburkan terus pada daun

7. Meningkat hasil cili
Taburkan satu sudu besar epsom salt pada pokok cili setiap minggu. Ia dapat membantu mempertingkatkan hasil cili

8. Ros berkembang mekar
Penggunaan epsom salt sebagai baja pada pokok ros setiap minggu berupaya menggalakkan penghasilan kudup bunga dan ros yang berkembang mekar di laman.

9. Mengawal dan memusnahkan rumpai
Selain menggunakan racun rumpai, anda boleh gunakan epsom salt. Larutkan 1 liter cuka bersama 2 sudu besar cecair pencuci pinggan dan 4 sudu epsom salt. Kacau rata dan semburkan pada rumpai

10. Menyihatkan tanaman berpasu
Tanaman berpasu mudah dan cepat mengalami masalah kekurangan magnesium berbanding yang ditanam terus pada tanah. Oleh itu, untuk mengatasi masalah ini larutkan 2 sudu besar epsom salt bersama 1 galon air. Siram tanaman berpasu dengan larutan tadi sebulan sekali.

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.

Mempunyai sebuah kolam ikan di halaman atau taman anda merupakan satu kelebihan. Di samping memberi nilai tambah kepada persekitaran, ianya dapat mengimbangi ekosistem kepada ikan dan spesies lain untuk terus hidup.

Sesebuah kolam asas mempunyai lapisan “liner” yang bermutu, sistem pam yang efisen dan dihiasi dengan batu-batu kecil. Lazimnya, kolam yang lebih besar tidak semestinya akan menambah kos anda kerana perbelanjaan sebenar adalah terletak kepada sistem pam dan penapisannya.

Seksyen ini dapat membantu anda menyedia gabungan idea dan konsep, menyedia langkah demi langkah bagi membolehkan anda membina sebuah kolam di halaman anda. Ianya tidak terlalu rumit sekiranya anda mempunyai peralatan yang sesuai dan mengikuti langkah-langkah yang diberikan.

Anda juga boleh mempunyai sebuah kolam pelbagai aras sama ada untuk mendapatkan tebingnya yang berbatu atau sebagai kawasan untuk tanaman kecil. Buang tanah di sekeliling perimeter kolam. Gali dan buang tanah tersebut pada kedalaman 6 hingga 8 inci sebagai kawasan yang akan diletakkan batu-batu’ Seterusnya mulakan menggali bahagian tengah untuk membentuk dasar kolam, Tambakkan tanah di mana air terjun akan dibina.

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi


1001 Khasiat Kulit Manggis Yang Ramai Tak Tahu, Awet Muda dan Mencegah Parkinson

Buah manggis kebiasaanya hanya bahagian isinya sahaja yang dinikmati. Sebenarnya, bahagian kulit manggis yang paling berkhasiat. Kulit manggis merupakan bahan anti oksidan yang sangat kuat dengan kandungan 10 kali ganda lebih tinggi berbanding buah yang lain. Bahan antioksidan yang terdapat di dalam kulit manggis dikenali dengan nama Xamthone.

Xamthone adalah bahan antioksidan yang berupaya menghambat pertumbuhan sel kanser dan berupaya melindungi sel dari serangan radikal bebas penyebab berbagai gangguan penyakit. Kini, kulit manggis menjadi buruan ahli farmasiuntuk diekstrak untuk penghasilan ubat bagi merawat penyakit kanser, darah tinggi, diabetes, prostat, ginjal dan pelbagai lagi.

Jika durian digelar sebagai Raja Buah, Manggis pula pasangannya di beri nama Ratu Buah. Di Indonesia, kulit manggis digunakan secara meluas dalam bidang kecantikkan kerana ia berupaya mencegah atau melambatkan penuaan sel kulit seseorang.

Jelas menunjukkan, manggis adalah buah tempatan kaya dengan khasiat dan berupaya mencegah dan mengubati pelbagai penyakit. Antara khasiat lain kulit manggis adalah seperti berikut:

Untuk kesihatan am tubuh badan

Untuk kesihatan jantung

Kesihatan pencernaan

Membantu awet muda

Kesihatan keluarga

Kesihatan lelaki

Kesihatan wanita

Sumber: http://www.voa-islam.com

Menghias dan mendekor kediaman merupakan terapi bagi sesetengah orang. Selain perabot dan aksesori lain, kita juga boleh penuhi ruang kediaman dengan tumbuhan hijau yang memberikan banyak mafaat buat penghuni.

Namun, ada yang masih skeptikal dan tidak mahu mengambil risiko kerana khuwatir tumbuhan akan layu dan mati.

Antara penyebab utama tanaman indoor mati termasuklah cara menyiram yang salah ataupun kerana kurang pencahayaan.

Jadi kali ini IMPIANA akan senaraikan 7 jenis tanaman indoor yang low maintenance agar mudah untuk pemilik menjaganya

1. Areca Palm

2. Boston Fern

3. Chinese Evergreens (Aglaonema Plant)

4. Dracaena Fragrans (Corn Plants)

5. Monstera Deliciosa (Cheese Plant)

6. Golden Pothos (Money Plant)

7. Sansevieria (Snake Plant)

Sumber gambar : Google

Dewasa ini ramai sedar akan keperluan tanaman organik. Paling ditekankan dalam penanaman organik adalah penggunaan baja dan racun serangga. Bagi mereka yang mengusahakan kebun organik, segala apa yang mungkin untuk memastikan tanaman mereka sihat akan diusahakan selian penggunaan kimia.
Disini terdapat beberapa trik dan tip orang lama dalam berkebun yang amat sesuai digunakan bagi anda yang mengusakan kebun secara organik. Kebanyakkan tip dan trik yang disenarikan hanya menggunakan bahan-bahan mudah dapat dan tidak memerlukan belanja yang banyak. Sungguhpun ada antara bahan yang digunakan najis dan kotoran, namun ia adalah baja dan racun serangga yang paling berkesan dan mujarab.

6. Paku pokok
Pokok susah nak berbuah. Sebelum ini, Laman impiana pernah kongsikan cara untuk memaksa pokok berbuah iaitu dengan menetak dan mengugut [klik sini untuk artikel lengkap]. Selain itu juga, anda boleh cuba kaedah yang telah di gunakan sejak berkurun ni iaitu dengan memaku pada batang pokok. Perasan tak di kampung pada pokok pelam terdapat paku? kecil-kecil dulu ingat ia untuk sangkut pasu ke apa. Sebenarnya ia adalah salah satu tip untuk memaksa pokok berbuah dan teknik ini turut digunakan oleh masyarakat di luar negara.
Pokok epal yang sudah tua dn enggan berbuah apabila di paku apda pangkal batangnya mula mengeluarkan buah. Di india pula, pokok kelapa yang tidak berbuah di paku dan ia menghasilkan tandan buah baru.

7. Rendaman paku karat
Bagi tanaman yang mempunyai masalah kekuranagn iron atau dipanggil iron chlorosis boleh menggunakan petua ini. Petanda tanaman anda mempunyai amsalah ini adalah apabila daun baru kelihatan kekuninggan.

8. Air kelapa
Air kelapa diperkaya denagn pelbagai miniral. Ia kerap menjadi pilihan bagi pekebun-pekebun organik bagi tujuan menggalakkan pertumbuhan akar terutamanya bagi tanama yang baru di semai atau ditanam semula

9. Pacak duit siling
Tidak semua duit syiling boleh dijadikan penabt mencegah serangga perosak. Hanya yang diperbuat dari tembaga yang mempunyai tidak balas tersebut. Tebaga diperakui mempunyai sifat rintangan terhadap serangga perosak terutamanya bordeaux. Selain menanam duit syiling disekitar tanaman, anda boleh cuba hasilkan air rendaman duit siling tembaga dan siram atau semburkan pada tanaman. Ia mampu membunuh telur dan larva serangga yang terdapat di dalam tanah mahupun pada permukaan daun

10. Semburan air sabun
Aphids antara serangga perosak utama tanaman. Serangga haluspenghisap tanaman ini mudah dan cepat membiak. Kebiasaanya semut adalah agen pembawa serangga ini kepada tanaman anda kerana aphids adalah antara makanan kegemaran semut. Terdapat pelbagai racun kimia dan organik yang boleh digunakan untuk mengawal serangga perosak ini. Namun yang paling mudah dan cepat adalah dengan menggunakan air sabun basuh pinggan. Capurkan 2 sudu cecair pencuci pinggan di dalam i gallon air dan kacau rata. Semburkan air sabun tersebut pada keseluruahn tanaman terutamanya kawasan yang dijangkiti.

Bercucuk tanam adalah salah satu aktiviti yang baik untuk kita mula lakukan. Tidak kira anda mempunyai laman yang luas atau tidak. Pelbagai teknik kita boleh bercucuk tanam. Dari biji benih yang kita semai bila membuahkan hasil pastinya mengembirakan.

Sedar atau tidak tindakan menyimpan biji benih dapat mengurangkan banyak kos untuk edible garden bagi jangka masa panjang. Cara ini juga dapat membantu anda untuk mengekalkan tanaman yang hidup subur di edible garden anda.

Tahukah anda nurseri bukanlah satu-satunya tempat yang anda boleh dapatkan biji benih tumbuhan kegemaran anda. Anda boleh membeli secara dalam talian. Kini, banyak laman web yang menjual biji benih yang terdiri daripada pelbagai jenis sayur-sayuran dan herba.

Tidak sukar untuk mendapatkan biji benih daripada sayur-sayuran, herba dan bunga. Namun, pertama sekali anda haruslah mengetahui kitaran hidup sesuatu tumbuhan itu.


Empat Kelebihan Mempunyai ‘Courtyard’ Di Rumah

Courtyard dalam bahasa mudah difahami merupakan taman didalam rumah yang dikelilingi pagar atau bangunan. Sama ada dibina di dalam atau di luar kediaman, ternyata ruang ini mempunyai kelebihannya tersendiri. Courtyard juga berperanan sebagai ruang terbuka yang boleh menyeimbangkan dan menyejukkan suhu dalam kediaman. Selain itu, ia juga memberikan aliran udara yang lebih sihat, privasi, dan ketenangan kepada penghuni. Jika anda sedang berkira-kira untuk mewujudkan sebuah kediaman yang harmoni dan dekat dengan alam semulajadi, inilah salah satu pilihan bijak yang boleh anda pertimbangkan.

Berikut merupakan kelebihan untuk kediaman yang memiliki courtyard :

Pencahayaan
Selain berperanan sebagai salah satu langkah mengurangkan penggunaan tenaga elektrik, limpahan cahaya matahari melalui ruang terbuka di courtyard juga dapat mempengaruhi faktor kesihatan penghuni.

Pengudaraan
Sumber ventilasi semulajadi yang membekalkan udara segar dari luar juga dapat meningkatkan kualiti oksigen. Pengudaraan di kawasan courtyard dapat menurunkan suhu kediaman menjadikannya lebih sejuk dan segar walaupun ketika musim panas.

Pembahagi Ruang
Ia juga bertindak sebagai pemisah ruang di dalam rumah. Contohnya, courtyard yang terletak antara ruang tamu dan bilik tidur dapat meningkatkan privasi di antara kedua kawasan ini dan sebagai pembahagi ruang makan dan dapur.

Persekitaran Nyaman
Dengan perancangan yang rapi dan tepat, sebuah courtyard dapat dijadikan satu ruangan santai yang selesa menepati segala aspek kehidupan yang memerlukan kesegaran alam semulajadi didalam rumah.

Kobis (Brassica oleraceae var capitata) adalah sejenis tanaman daripada famili Brassicaceae yang sangat popular ditanam di Cameron Highlands. Terdapat tiga jenis kobis dalam negara, iaitu kobis bulat, kobis panjang dan kobis bunga. Antaranya, kobis bulat merupakan sayuran yang popular sekali dengan penggunaan mendekati 200,000 tan pada tahun 2007 yang mana 68% daripadanya terdiri untuk kegunaan rumahtangga. Kobis adalah sangat sesuai di tanam di kawasan beriklim sederhana,namun begitu terdapat juga varieti kobis yang boleh ditanam di tanah rendah yang lebih tinggi suhunya iaitu KK cross, U.S.Tropical,Ei Yu dan Autumn Queen.

Siapa kata di bandar tidak boleh menanam? Pada masa kini, terdapat pelbagai kaedah yang boleh dipraktikkan untuk penduduk bandar bertani di kawasan rumah mereka. Cara yang paling praktikal ialah menanam di dalam pasu tanaman, polibeg atau bekas-bekas yang sesuai. Cara ini cukup sesuai bagi mereka yang kurang ruang dan laman sempit terutamanya kawasan perumahan. Paling penting keinginan dan kesungguhan untuk membekalkan sendiri sumber vitamin dan mineral dalam makanan sehari-hari terutamanya daripada sayur-sayuran.

Menyemai

Semai benih bunga kobis dalam cawan plastik terlebih dahulu. Gunakan tanah pasu (potting soil) untuk tujuan penyemaian. Ambil cawan plastik yang bersih dan pastikan lubang saliran telah disediakan terlebih dahulu. Masukkan tanah pasu ke dalam cawan. Buat lubang di tengah-tengah medium dengan menggunakan jari kelingking dan masukkan biji benih kemudian disiram. Simpan cawan plastik yang telah disemai biji benih kobis di kawasan teduh tetapi masih terkena haba matahari.

Menyediakan tanah campuran (medium tanaman)

Untuk penyediaan medium tanaman yang ideal, anda memerlukan bahan-bahan seperti berikut:

2 bahagian peat moss atau coco peat
1 bahagian vermiculite atau pasir kasar/halus
1 bahagian kompos

Gaul hingga sebati ketiga-tiga bahan dan ia sedia untuk digunakan. Anda juga boleh menggunakan media campuran dengan nisbah 2:1:1 iaitu 2 bahagian tanah loam, 1 bahagian kompos dan 1 bahagian pasir sungai. Gaul media tersebut dan selesai.

Mengalih anak pokok kobis pada pasu tanaman

Apabila benih anda bercambah dan berusia kira-kira 2 minggu. Anda boleh mengalihkan anak pokok ini pada pasu . Siram anak benih kobis terlebih dahulu. Buat lubang ditengah polibeg kira-kira 2 inci atau 3 inci. Keluarkan anak pokok kobis dari bekas semaian dan tanam semula di dalam lubang yang telah disediakan.

Selesai proses pemindahan anak pokok, siram air secukupnya dan letakkan pasu ditempat teduh selama 1 minggu. Dalam tempoh peralihan, pastikan anak pokok ini tidak terkena sinaran matahari terik serta media sentiasa lembap agar akar baharu cepat keluar.

Selepas 1 minggu alihkan pasu ke tempat terkena cahaya matahari selama 6 jam secara berperingkat-peringkat bermula dengan satu jam.

Pembajaan

Pemberian baja boleh dilakukan selepas 3 minggu anak pokok kobis dialihkan ke dalam pasu. Gunakan 1 sudu makan baja NPK dan letakkan di sekeliling pokok. Anda juga boleh menaburkan serbuk telur ayam yang dikisar dan kulit pisang yang dipotong kecil-kecil sebagai baja organik. Selain itu juga boleh menyiram dengan larutan serum EM1, baja cecair ikan dan kompos teh secara berselang seli.

Menuai hasil

Sama seperti situasi yang di alami oleh pemilik sebuah superlink house yang terletak di pusat bandar Kuala Lumpur. Outdoor living yang disediakan oleh pemaju amat terhad di sebabkan kekangan ruang ditambah pula nilai hartanah yang tinggi di kawasan tersebut. Hanya ruang anjung di bahagian hadapan dan belakang sahaja yang disediakan oleh pemaju sebagai outdoor space.

Pemilik yang merupakan kenalan lama yang turut pernah mendapatkan khidmat reka bentuk dari Neoh dan Andy satu ketika, dahulu telah memberi kepercayaan penuh kepada mereka untuk menyelesaikan masalah yang dihadapi. Ini kerana pemilik mahukan kediaman yang tampak hijau dan menenangkan apabila mereka sekeluarga berada di rumah.

Sistem Taman Vertikal

Berdasarkan eksperimen yang telah dilakukan selama dua tahun dalam membentuk sebuah struktur vertivcal garden yang bersesuaian dengan iklim Malaysia, ia tidak menjadi masalah kepada pereka untuk menyiapkannya dalam tempoh masa lebih kurang dua hari. Memandangkan binaan asal tidak mempunyai dinding solid, pereka terpaksa membina sebuah panel berukuran 5 meter x 2.5 meter yang diperbuat daripada keluli tahan karat dan ringan.

Penel vertical garden tersebut turut dilengkapi dengan sistem saliran automatik untuk memudahkan penyiraman. Ini merupakan salah satu langkah yang dirancang oleh pihak pereka Eco Blance untuk memudahkan dan mengurangkan kerja-kerja penyelenggaraan yang perlu dilakukan oleh pemilik. Pereka telah memilih penggunaan pocket felt  untuk menanam softscape pada panel yang telah dibina.

Pocket felt merupakan sejenis fabrik mudah regang dan tahan lasak yang diimport khas. Berbanding vertical garden yang lain, penggunaan sistem poket memberi kebebasan kepada pereka untuk meletak pelbagai jenis sofstscape tanpa mengira saiz dan jenis. Di samping itu juga, ia sesuai untuk mereka yang inginkan instant effect kerana softscape boleh ditanam secara rapat dan padat. Secara tidak langsung, ia boleh menutup keseluruhan dinding tanpa perlu menunggu waktu matang softscape yang digunakan.

Pemilihan dan susun atur softscape

Pemilihan softscape merupakan faktor utama dan paling penting dalam membentuk sebuah vertical wall. Bersesuaian dengan iklim Malaysia, pereka telah menggunakan tumbuhan tropika untuk mewarnai keseluruhan living wall yang dibina. Hampir 95% tumbuhan foliage separa teduhan dengan pelbagai tekstur dan rona telah dipilih pereka. Jenis pepakis antara tumbuhan yang mendominasi taman vertikal ini antaranya Adiantum spp., Blechnum spp, Nephrolepis spp. dan Asplenium spp.

Penggunaan Fittonia, Begonia dan beberapa spesies yang lain memberi suntikkan rona yang pelbagai kepada keseluruhan bingkai pemandangan ini. Tumbuhan berdaun lebar dan memerlukan jumlah pengamatan cahaya yang banyak disusun pada bahagian paling atas bingkai. Ia bertujuan memberi teduhan kepada tumbuhan-tumbuhan yang terdapat di lapisan bawahnya terutamanya jenis pepakis yang sentiasa memerlukan teduhan. Tumbuh-tumbuhan yang dipilih disusun secara freestyle namun tetap berseni.

SEBELUM

SELEPAS

Zaman sekarang, masalah darah tinggi dah tak kenal usia. Bila ada tekanan emosi dan stress yang melampau di usia muda pun boleh menyebabkan masalah ini terjadi. Silap-silap boleh mengakibatkan strok.

Impiana kagum dengan laman di kediaman milik pakar sakit puan dan pemilik Jabarnur Dr. Hamid Arshat. Laman nya dipenuhi dengan pokok ulam raja. Nak tahu kenapa? jom baca perkongsian Dr. Hamid Arshat di dalam FB page milik beliau.

Beberapa panduan untuk mengawal tekanan darah. Bila umur meningkat 50 tahun ke atas, ramai yang mengidap penyakit darah tinggi.

Saya pun bila kepenatan dan stress, tekanan darah saya Naik 150/90 Mm Hg. Kadang-kadang saya makan ubat untuk kawal . Alhamdulillah biasa nya pressure saya 130/80 mm Hg.

Tekanan darah meningkat sebab saluran-saluran darah menjadi sempit akibat dari timbunan lemak pada dinding-dinding (atherosclerosis). Sering dikaitkan dengan kolesterol tinggi dan ini berlaku perlahan-lahan dengan chronic inflammation.

Bila saluran darah sempit jantung perlu mengepam darah dengan kuat dan tekanan darah meningkat untuk menyampaikan bekalan oksigen dan makanan kepada tisu-tisu dalam organ-organ terpenting

Risiko dalam jangka panjang ialah serangan jantung dan angin ahmar serta lain-lain gejala kesihatan.

1. Kawal berat badan. Kegemukan merupakan salah satu penyebab darah tinggi. Kurangkan makan makanan bergula dan karbohidrat.Kurangkan makanan bergoreng, bersantan, kuih-kuih manis, coklat manis dan elakkan dari mengambil air ber soda.
Kurangkan makan daging merah – lembu dan kambing.

2. Lakukan senaman ringan 30 minit setiap hari. Senaman ringan meningkatkan aliran darah pada tisu-tisu dan organ. Disamping menurunkan kolesterol dan gula dalam darah.

Exercise merangsang pengeluaran endorphin dari otak menjadikan kita tenang dan ceria.

3. Kawal stress. Minda yang tenang dan emosi ceria dapat kawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, tafakkur, lakukan deep breathing exercises, yoga.

4. Makanan makanan yang mengandung vitamin C, beta carotene, flavonoid, antioxidant. Ia membantu kawal tekanan darah, dengan menyekat chronic inflammation dan bantu baik pulih sel-sel dan tisu-tisu.

Sayuran-sayuran hijau bayam, sawi, ulaman seperti ulam raja, sambung nyawa, mint.
 Juz ulam raja, selain bertindak mengawal kolesterol dan gula dalam darah, ia juga anti kanser. Amalkan makan buah-buahan seperti- mangga, tembikai, keledek merah, carrot, berries.

5. Amalkan minum jus lemon, limau nipis, limau kasturi, grapefruit khususnya selepas makan daging.. Air limau boleh mencairkan lemak dan bertindak sebagai anti inflammatory. Juga amalkan minum teh halia dan green tea, kedua-dua mengandungi bahan antioxidant dan anti inflammatory.

6. Fish oil, Minyak kelapa dara, extra virgin olive oil. Ikan salmon dan mackerel mengandungi Omega3 dan DHA, yang anti inflammatory.


Tampal Label Pembungkus Asal Cara Mudah Nak Ingat

Label pada bekas barang keperluan dapur, memudahkan kita mengenalpasti kandungan di dalam wadah. Ianya juga banyak membantu buat suami atau anak-anak yang tak berapa kenala bahan-bahan dapr tersebut. Kita pun, kadangkala boleh tak kenal lebih lagi pada tepung. Semua putih sahaja kan.

Selain menggunakan label khas, Amy Akim ada cadangan lebih mudah dan jimat. Tampal semula label bungkusan asal pada balang.

A : Mommy kenapa mommy tampal2 bekas tu..?

1. Senang nak suruh korang cari jenis barang.
2. Senang nak suruh ayah top up beli kalau stok habis.

Pakai sticker cantik-cantik kang korang tak cam packaging dia kan?

Tips ini idea mak sis..
Balang tu hasil dulu-dulu selalu beli Tart Nenas
Setakat kos pita pelekat lutsinar je, yg baik tak salah kan kita follow
Tips kampung je

Ini cuma sebahagian.
Milo, Tamar Cocoa, Nescafe, Teh semua mommy tampal jugak.
Orang laki selalu cakap tak tau.
Tamar Cocoa pun disangka Milo

Tong Gas Tak Sesuai Letak Bawah Dapur Masak Dan Kabinet Tertutup. Lebih 80% penduduk Malaysia memilih penggunaan gas LPG untuk memasak. Tapi, ramai tak sedar akan bahaya dan kesalahan yang dilakukan ketika mengguna mahupun menyimpannya.

Pengurus Jualan Kawasan Wilayah LPG Petronas Khalil Fairy Baharim berkata, sifat asas gas LPG iaitu butane dan propane, tidak berbau, tidak berwarna serta lebih berat daripada udara dan ringan berbanding air.

Oleh itu katanya, sejenis bahan kimia khas yang bertindak balas secara positif dengan komponen LPG dimasukkan menyebabkan apabila berlaku kebocoran gas, ia mengeluarkan bau busuk agar senang dikesan jika berlaku kebocoran.

“Di rumah, kebanyakannya menggunakan hos gas plastik lut sinar yang mudah didapati namun ia tidak disyorkan kerana hos jenis itu akan mengeras dan patah jika digunakan agak lama.

1. Pastikan jarak antara silinder gas dengan alat memasak antara 1 ke 1.5 meter. Alat memasak perlu diletakkan lebih tinggi dari silinder.

2. Jangan simpan silinder gas di tempat tertutup dan tidak mempunyai pengaliran udara yang baik.

3. Bau pelik atau busuk daripada silinder gas bermakna ada kebocoran. Tutup semua punca api dan jangan gunakan peralatan elektrik.

4. Guna air sabun untuk mengesan kebocoran gas. Jika terdapat buih, bermakna ada kebocoran berlaku. Buka alat atur gas dan alihkan silinder ke tempat yang mempunyai pengudaraan yang baik.

5. Nyalakan api sebelum menghidupkan alat memasak.

6. Sentiasa pastikan pengudaraan yang baik dan jangan tinggalkan ketika sedang memasak.

7. Tutup peralatan memasak dan buka injap alat atur tong gas jika tidak digunakan.

a. Pastikan tong gas memasak sentiasa dalam keadaan tegak dengan injapnya di atas. Jangan baringkan tong gas anda.

b. Buka pintu atau tingkap semasa memasak untuk pengaliran udara.

c. Jangan letakkan kuali panas atau benda panas yang lain di atas tong gas memasak.

d. Jauhkan kedudukan langsir daripada dapur memasak.

e. Jangan tinggalkan apa yang anda tengah masak tanpa pengawasan.

f. Jika anda ingin meninggalkan rumah untuk satu jangkamasa yang panjang, matikan kepala pada tong gas.

g. Pastikan kedudukan dapur memasak anda lebih tinggi dari tong gas.

h. Sebelum memasang kepala gas, pastikan ada gelung getah dalam injap tong gas.

Mengesan kebocoran gas

a. Jika anda terhidu bau gas itu bermakna terdapat kebocoran gas.

b. Sesetengah serangga sukakan bau gas dan mereka akan mengerumuni kawasan yang terdapat kebocoran gas.

c. Dalam sesetengah keadaan, anda juga akan dapat mendengar bunyi berdesir menandakan terdapat kebocoran gas.

d. Cara terbaik mengesan kebocoran gas pada saluran gas atau sambungan alat atur gas ialah dengan menggunakan air sabun dan perhatikan jika ada buih sabun pada tempat tersebut.

Masih bising lagi baik di dalam tv dan meda sosial mengenai kenaikan harga penggunaan TNB secara mendadak. Perkara ini dikesan kebanyakkanya berpunca selepas penukaran meter lama ke pada smart meter. Tapi, ada satu posting dari pekerja TNB Fawwaz Johari yang menerangkan bahawa bil elektriknya dalam lingkungan RM40-70 sebulan selepas penukaran smart meter.

Ada pengguna yang mengalami situasi seperti Fawwaz tak? atau semua nya bil melambung juga? Kebanykkan bil yang diterima pengguna mendapat peningkatan lebih dari 40% setakat yang di lihat dan perkongsian rakan-rakan IMPIANA. Jom kita tengok macam mana Fawwaz boleh jadikan bil elektriknya hanya RM 40-70 sebulan selepas penukaran smart meter walaupun kediamannya mempunyai 4 air cond.

Viral harini di media sosial mengenai bil elektrik yang tinggi setelah TNB menukarkan ‘Smart Meter’ yang baru menggantikan meter TNB yang lama.

Saya adalah salah seorang pekerja TNB. Posting saya ini bukanlah bertujuan untuk menjawab atau menjelaskan mengenai ura-ura bil elektrik yang dikatakan meningkat tersebut. Namun hanya untuk kongsikan kaedah dan cara yang anda boleh lakukan untuk menjimatkan bil elektrik di rumah anda.

Ingin saya nyatakan disclaimer disini bahawa kaedah dan cara ini bukanlah saranan daripada syarikat TNB, namun hanya sekadar perkongsian peribadi berdasarkan penggunaan elektrik di rumah kami di Melaka.

Sebelum saya mulakan, izinkan untuk saya kongsikan dahulu mengenai latar belakang kediaman kami di Melaka ini. Rumah yang kami duduki ini adalah rumah 2 tingkat. Ia ini mempunyai 4 bilik, dan setiap bilik dipasang dengan alat penghawa dingin. Di ruang tamu rumah pula dipasang dengan 2 set alat penghawa dingin.

Rumah ini secara kebiasaannya di diami oleh ibu bapa saya, dan setiap malam mereka akan memasang alat penghawa dingin di bilik mereka. Manakala bilik-bilik lain pula akan dipenuhi dengan adik beradik saya yang lain pada setiap kali hujung minggu dan setiap kali musim cuti.

Rumah ini telah dipasang dengan ‘Smart Meter TNB’ pada bulan Februari 2019 yang lalu. Di sini saya sertakan gambar bil elektrik terkini rumah saya pada bulan lepas, iaitu HANYA SEBANYAK RM 62.30.

Bagaimanakah kami lakukannya?

Di bawah ini saya kongsikan tips dan gambar-gambar tentang bagaimana cara ia dapat dilakukan.

1. Gunakan teknologi inverter

Pertama sekali, bagi yang menggunakan alat penghawa dingin, pastikan anda menggunakan penghawa dingin yang mempunyai teknologi inverter.

Kesemua penghawa dingin dan peti ais yang ada di rumah kami ini telah dilengkapi dengan teknologi inverter ini.

Harganya mungkin mahal sedikit berbanding dengan peralatan yang biasa, namun anda hanya perlu membayar harga tersebut sekali sewaktu pembelian, dan kemudian anda boleh dapat menikmati penjimatan elektrik yang berterusan dalam jangka masa yang panjang.

2. Peralatan elektrik berstatus “5 bintang”

Apabila anda pergi ke kedai peralatan elektronik seperti One Living, Seng Heng, Home Pro, Courts Mammoth dan sebagainya, anda akan mendapati terdapat tanda 1-5 bintang pada setiap barangan elektronik yang dijual. Belilah barangan yang mempunyai 5 bintang. Bintang itu adalah Standard yang telah dikeluarkan oleh pihak Sirim untuk menyatakan “Energy Efficiency” peralatan tersebut. Peralatan yang efisien akan dapat lebih menjimatkan penggunaan elektrik di rumah anda.

3. Tidak menggunakan alat-alat pemanas elektrik:

Diantara peralatan yang tidak digunakan di rumah kami di Melaka ini termasuklah:
– pemasak nasi elektrik
– cerek air elektrik
– water dispenser

Bagi tujuan memasak, kami menggunakan gas api. Kami menanak nasi di dalam periuk dan menggunakan cerek api untuk memanaskan air.

Pemanas elektrik yang digunakan di rumah kami ini hanyalah seterika dan ‘water heater’ untuk mandi.

4. Menggunakan lampu LED

Kesemua lampu yang dipasang di rumah kami ini diperbuat dari LED. Penggunaan lampu LED ini dikatakan dapat mengurangkan 75% penggunaan elektrik berbanding dengan lampu-lampu biasa.

5. Mencabut plug selepas menggunakan alat elektrik

Selepas menonton TV, mengecas telefon bimbit, menggunakan seterika, atau menggunakan mesin basuh, tutup suis dan cabut sekali plug yang digunakan. Sekiranya extension wire digunakan, cabut sekali plug extension wire tersebut apabila ianya tidak digunakan.

Melalui pengalaman di rumah-rumah yang pernah melakukan cara ini, kadar elektrik adakalanya dapat dikurangkan sebanyak RM15-RM50. Kadar penjimatan bergantung kepada jenis rumah dan jenis peralatan elektrik yang digunapakai.

Untuk mendapatkan penjimatan yang lebih banyak, anda juga boleh mencabut plug ‘wifi’ di rumah anda pada waktu malam apabila semua orang tidur dan tidak menggunakannya.

6. Menggunakan ‘Turbine Ventilator’ di bumbung

Untuk memastikan rumah berada di dalam keadaan sejuk, Turbine Ventilator telah dipasang di atap rumah ini. Turbine ventilator ini berfungsi untuk membenarkan udara-udara panas yang terperangkap di dalam bumbung untuk keluar. Kekosongan udara di bahagian bumbung itu pula akan menyebabkan udara panas lain yang ada di dalam rumah ditarik pergi ke bahagian atas bumbung tersebut. Dengan menggunakan Turbine Ventilator ini, suhu rumah dapat diturunkan.

7. Memanam pokok di dalam dan luar rumah

Antara hobi ibu saya adalah menanam pokok. Ibu saya telah menanam pelbagai jenis pokok dan tumbuhan di sekeliling dan juga di dalam rumah kami. Bapa saya pula akan membantunya untuk menyiram pokok-pokok tersebut pada setiap hari.

Pokok diketahui dapat mengurangkan suhu udara. Dengan adanya pokok-pokok ini, udara di rumah kami biasanya berada pada suhu yang rendah. Oleh itu, kami jarang perlu membuka penghawa dingin di waktu tengahhari, melainkan pada hari yang benar-benar panas ataupun ketika tetamu datang ke rumah.

Di samping itu, pokok juga berfungsi untuk mengeluarkan oksigen dan menyerap karbon dioksida. Dengan mempunyai pelbagai jenis pokok di sekeliling rumah kami, kami sekeluarga dapat menikmati udara yang segar dan pemandangan yang indah pada setiap hari.

8. Penggunaan elektrik penghawa dingin dapat dikurangkan dengan suhu sekeliling yang rendah.

Apabila sekeliling rumah bersuhu rendah, penghawa dingin tidak perlu menggunakan tenaga yang lebih untuk menurunkan suhu kepada suhu yang dikehendaki.

Sebagai contoh, jika suhu sekeliling adalah 30°C, manakala suhu yang dikehendaki pula adalah 23°C. Maka perbezaan suhu adalah sebanyak 7°C, ini menyebabkan penghawa dingin perlu bekerja keras untuk menurunkan 7°C tersebut.

Bayangkan jika suhu sekeliling rumah hanya 25°C, penghawa dingin cuma perlu menurunkan suhu sebanyak 2°C untuk mendapatkan suhu yang dikehendaki. Maka dengan adanya pohon-pohon tanaman berserta dengan Turbine Ventilator, tenaga elektrik dapat dijimatkan dengan lebih banyak.

9. Kredit kepada ibu bapa saya iaitu Johari Judan & Dr Zorina Khalid kerana telah berusaha untuk menjaga alam sekitar. Dengan semangat mereka, kami dapat menikmati pemandangan yang indah, udara yang nyaman dan sejuk apabila pulang ke rumah di melaka, di samping ia dapat menjimatkan bil elektrik rumah kami.

[Nota tambahan: perkongsian ini mungkin tidak relevan bagi mereka yang tidak menggunakan alat penghawa dingin di rumah mereka]

Pada pendapat IMPIANA, ada beberapa point yang dikongsikan Fawwaz memang benar dan dapat membantu mengurangkan kadar pengunaan elektrik yang kita tidak sedar. Namun, masih tertanya-tanya, penggunaan air-cond sampai 4 dengan kapasiti bayaran tak samapi RM 70 tu masih di ragukan. APA PENDAPAT ANDA?

Siapa sahaja tidak kenal Jubin itu apa. Kebanyakkan orang yang ada rumah sendiri, akan mencantikkan rumah mereka dengan memasang Jubin-jubin yang cantik, tidak kira sama ada di lantai mahupun dinding. Tapi, tahukah anda jenis-jenis Jubin yang ada di dunia ini? Tak tahu? Hmph Lemah! Hahahahah gurau-gurau. Apa tunggu lagi, mari kita kenali jenis Jubin yang ada.

JUBIN SERAMIK

Sebuah Jubin yang paling asas dan diperbuat oleh campuran tanah liat, pasir dan bahan semula jadi yang lain. Jubin seperti ini, selalunya orang akan memasangnya di ruang tamu dan bilik tidur. Tambahan pula, jubin seramik juga sesuai dipasang sebagai jubin dinding kerana ianya lebih ringan dan boleh didapati dalam bentuk glazed atau unglazed.

JUBIN PORSELIN

Jubin ini diperbuat oleh tanah liat, pasir dan air. Dan kalau nak tahu, tanah liat yang digunakan untuk membuat Jubin porselin ini, lebih padat dari biasa. Oleh sebab itu, Jubin ni mampu memantulkan cahaya. Jubin ini sesuai untuk dipasangkan di dalam atau di luar rumah dan juga Jubin porselin biasanya ditemui di bilik mandi, dapur, anjung dan balkoni.

JUBIN HOMOGEN

Inilah dia, jubin yang terkuat dikata-kata kan. Jubin ini selalunya dipasangkan di tempat yang ramai orang selalu berjalan atau banyak kaki akan jalan di atas Jubin ini. Sebagai contoh, di lapangan terbang, pusat beli belah, dan juga hospital. Kelebihan Jubin ini adalah ia tidak licin dan juga sesuai dipasang kawasan yang basah.

Jadi, anda pun sudah kenal jenis-jenis Jubin. Banyaklah lagi Jubin yang ada. Jikalau anda mahu tahu, boleh ke website PropertyGuru.


4 Elemen WAJIB Ada Kalau Nak Laman Lebih Privasi

Ramai yang mengimpikan untuk memiliki sebuah kediaman yang tenang dan mempunyai privasi optimum. Betul tak? Namun apa kan daya, hiruk pikuk dan kebisingan terutamanya dari jiran berhampiran di tambah pula jalan yang menjadi laluan utama tidak memberi peluang dan kelebihan keapda anda. Tapi, ini tidak bermakna anda perlu melupakan untuk memiliki sebuah kediaman yang kalis bising dan mempunyai privasi buat seisi keluarga. Solusi terbaik adalah dnegan menggunkan elemen-elemn landskap seperti berikut

SOUND BARRIER

Perasan tak ada Kawasan highways tertentu, terutamanya yang berhampiran dengan Kawasan perumahan, pihak tol akan menggunakan tembok tinggi. Ia bukan sahaja untuk tujuan mengawal pemandangan di Kawasan yang diletakkan. Ia juga bertujuan mengurangkan impak bunyi bising dari kenderaan. Anda boleh gunkan konsep yang sama iaitu dengan menggunakan tembok dinding lebih 3 meter, hanya kemasanya sahaja perlu ditukar menjadi sesuati yang lebih cantik seperti penggunaan batu bata atau send stone

PAGAR

Untuk mewujudkan privasi yang optimum pada kediaman anda, jangan guna pagar biasa yang warna hijau tu. Sebaiknya pilih material yang lebih padu seperti konkrit, kayu dan sebagainya untuk hasil yang lebih baik, menarik dan cantik

POKOK DAN TUMBUHAN RENEK

INSTRUMEN ALAMI

Untuk memecah kebinsingan dari kenderaan yang lalu lang atau aktiviti jiran yang kruang menyenangkan, apa kata tambah instrument alami seperti pancuran air. Ia bukan sekadar melenyapkan pencemaran udara yang terdapat dipersekitaran anda malah memberi terapi minda secara tidak langsung

Apa pun tanaman termasuk ros, tetap tumbuh mekar walaupun tidak di bajai. Tapi, kalua dah tanam ros, sudah pasti kemeriahan bunganya yang berkembang sentiasa di nanti. Jadi, untuk menghasilkan ros yang galak berbunga, apa lagi yang perlu di lakukan selain rutin penjagaan yang berkala? Baja lah. Terdapat banyak baja kimia untuk ros yang terdapat di pasaran.

Namun, bagi anda yang mementingkan kesihatan seisi keluarga, jangan lah guna baja kimia ni. Kesan jangka pendek memang tak namapak. Nanti takut menyesal dikemudian hari. Apa kata kita guna bahan-bahan semula jadi yang terdapat di dapur untuk dijadikan sebagai baja untuk ros anda. Berikut beberapa resepi baja organik ros yang dipraktikkan di luar negara:

BAJA LEKIT

Bahan-bahan:

3 cawan air tanpa klorin
2 sudu makan gula merah (molass)
1 sudu makan Epsom salt
2 sudu makan cuka epal
1 sudu makan ekstrak rumpai laut (kologen rumpai laut)
2 sudu makan serbuk ikan (resepi baja ikan klik sini)

Cara-cara:
Campurkan semua bahan dan larutkan 8 cawan dari dari pati baja Bersama ½ gellon air. Semburkan pada keseluruahn tanaman di waktu petang selepas siraman dilakukan. Ulang semburan baja selepas 6-8 minggu. Campuran ini berupaya membekalkan nutrien yang seimbang diperlukan tanaamn untuk menggalakkan penghasilan kudu[ pros yang banyak

BAJA SISA DAPUR

Baja serbuk kopi

Jangan di bazirkan serbuk kopi yang telah digunkan. Ia amat bermanfaat kepada tanaman anda termasuklah pokok ros. Serbuk kopi terpakai tadi kalua di tabur pada batas pangkal medium ros, ia mampu menambah kadar asid yang diperlukan pokok untuk menggalak pertumbuhan kudup bunga.

Disamping itu juga, serbuk kopi terpakai yang dijadikan sebagai baja rosa dapat membekalkan sedikit keperluan potassium, nitrogen dan magnesium. Tapi, pastikan serbuk kopi yang digunakan tidak mempunyai sisa atau campuran bahan lain terutamanya garam dan gula.

Baja kulit pisang

Baja kulit telur

Kuliyt telur lagi salah salah satu bahan sisa buangan dapur yang boleh dijadikan baja. Ia diperkaya dengan kasium karbonet yang tinggi seperti yang dijumpai di dalam kapur pertanian. Terdapat 2 cara untuk menggunkan kulit telur terus pada tanaman sama ada hancurkan ia menjadi serpihan kecil atau kisar dengan menggunkan pengisar kering untuk menjadikan ia dalam bentuk serbuk  supaya lebih mudah diserap tanaman.

BAJA ASID TANAH

Cuka boleh meningkatkan kadar keasidan tanah seperti yang diperlukan tanaman berbunga dan berbuah. Namun, cuka tidak membekalkan nutrient yang banyak. Oleh itu ia hanya sesuai dijadikan sebagai makanan tambahan kepada pokok ros

Bahan-bahan

1 sudu makan cuka masakkan
1 gellon air

Cara-cara:

Campurkan semua bahan dan jadikan ia sebagai air siraman pada tanaman setiap 3 bulan sekali

Berasal dari keluarga Apocynaceous dan boleh mencapai ketinggian sehingga 12 meter, Cerbera odollam juga dikenali dengan pelbagai nama. Ia dikenali sebagai pokok ping-pong, buta-buta, sea mango, bintaro atau nyan di Asia Tenggara. Panggilan yang agak terkenal adalah sebagai pokok racun tikus kerana masyarakat di Malaysia gemar menggunakan buahnya untuk menghapuskan tikus di kediaman mereka. Berasal dari India dan Selatan Asia, dan boleh ditemui di hutan Malaysia serta di negara ASEAN yang lain. Kawasan berpaya merupakan zon prolifik yang sesuai untuk tumbuhan ini membiak.

Tumbuhan ini mempunyai bunga putih dengan mata kuning. Bunganya berbau agak wangi serta batangnya berwarna kelabu. Buahnya berbentuk bulat sepeti bola, berwarna hijau semasa muda. Sebaik sahaja buahnya terdedah kepada udara, tempurung putih akan bertukar menjadi ungu, ungu gelap dan akhirnya perang atau hitam. Keseluruhannya pokok ini mengeluarkan susu putih seakan-akan susu getah.

Getah dan bijinya mengandungi racun. Merupakan buah yang mengandungi toksid yang tinggi terutamanya pada bijinya dan menduduki tangga keempat tumbuhan yang paling merbahaya di dunia. Isirung Cerbera odollam mengandungi cerbein iaitu sejenis toksid yang berkait dengan digoxin, racun yang terdapat pada foxglove atau pokok maharani. Ia menghasilkan racun yang berbisa dan amat berbahaya jika termakan akibat tidak tahu akan kandungannya. Racun ini bertindak menghalang pengedaran  ion kalsium pada saluran jantung, menyebabkan gangguan pada degupan jantung.

Dalam tempoh sejam, sekiranya seseorang termakan buahnya, gejala berikut akan kerlihatan. Ia akan menyebabkan seseorang merasa loya, muntah, mengantuk, denyutan jantung menjadi lemah, keletihan, sakit perut dan anak mata menjadi mengembang. Sekiranya tidak diberi rawatan dengan segera, sawan dan koma akan terjadi. Pada keadaan tertentu ianya boleh menyebabkan kematian. Selain dari itu, daunnya juga dapat memberi kesan pada sistem saraf pusat.

Di sebalik racun dan kesan negatif yang dihasilkan oleh tumbuhan ini, ianya juga banyak digunakan dalam perubatan tradisional. Kulit kayu, daun dan minyak dari bijinya digunakan sebagai ubatan asli. Di India dan Thailand, misalnya, batang, daun dan getah pokokya dijadikan sebagai ubat pencuci perut. Di Indonesia, minyak yang diperolehi dari bijinya digunakan untuk mengubat gatal-gatal kulit dan untuk sapuan di anggota badan bagi menghilangkan sejuk. Di Malaysia, buahnya yang segar digosok di bahagian kaki untuk reumatism. Manakala di Brunei, air rebusan daunnya yang dicampur dengan daun-daun herba yang lain untuk dijadikan mandian bagi wanita selepas bersalin. Tumbuhan ini juga boleh digunakan untuk membuat deodoran dan racun serangga.

Tumbuhan ini banyak mendatangkan mudarat kepada manusia. Justeru ianya tidak banyak dipilih sebagai hiasan di taman-taman atau pun di kawasan lapang dan rekreasi. Bagi pemilik kediaman pula mereka juga perlu mengenali pokok ini dan elakkan dari menanamnya di rumah.

Jangan jadikan alasan ruang sempit, tanah sekangkang kera atau pelbagai lagi untuk anda tidak berkebun. Tak ada tanah, boleh tanam dalam pasu. Tak ada ruang, boleh tanam secara vertikal atau di dinding. Nak lebih bijak, boleh buat teknik tanaman Upside down seperti yang dilakukan oleh CT Hamisah Ahmad ni.

Tekni tanaman naman ni amat sesu untuk anda yang mempunyai kekangan ruang. Tambahan, ia lebih mudah diselenggara kerana bahagian akar pokok akan lebih cepat meresap baja yang tabur

Saya suka guna teknik ni sbb jimat ruang dan senang dijaga.
Bagi yang suka berkebun,  tetapi mempunyai ruang yang sangat terhad,  boleh cuba aplikasikan teknik upside down ini…
Tutorial boleh tengok di youtube


‘Trick’ Rumah Terasa Sejuk Tanpa Penghawa Dingin

Cuaca sekarang amat panas dan tidak menentu. Kadangkala waktu malam pun boleh berpeluh. ‘Trick rumah terasa sejuk tanpa penghawa dingin ini anda harus lakukan.

Jadi, untuk menghadapi cuaca panas terik ini, anda boleh cuba ‘trick’ untuk rumah sejuk walaupun tanpa penghawa dingin.

1. Letak bantal kecil dalam peti ais
Anda boleh dapatkan jenis pad bantal kecil in di pasaran. Kegunaannya anda hanya perlu isikan air dan letak di dalam peti ais, kemudian keluarkan ia apabila hendak menggunanya. Jika terlalu sejuk, anda boleh balutkan bersama tuala.

2. Letak kipas sebelah tingkap.
Tujuan letakkan kipas berdekatan dengan tingkap adalah untuk mengeluarkan udara panas yang terkumpul di dalam bilik dan menyerap udara segar dari luar masuk ke ruang bilik.

3. Letakkan kain basah pada kaki
Kaedah paling mudah untuk sejukkan diri anda apabila terasa panas di rumah, adalah dengan melekakan kain basah pada kaki anda. Atau anda hanya perlu merendam kaki ke dalam air sejuk dan duduk berehat.

4. Gunakan Pelembab Udara atau ‘Humidifier’
Pelembap udara boleh didapati di mana-mana pusat membeli belah, ia boleh menambahkan kelembapan udara dengan titisan-titisan wap airnya. Jadi boleh letak di bilik tidur ataupun di ruang tamu.

Sebelum itu, anda WAJIB faham terlebih dahulu apa fungsi cat terhadap kayu.  Cat kayu digunakan bagi melindungi dan memberikan warna. Penggunaan cat pada permukaan kayu merupakan salah satu langkah untuk melindungi kayu dari serangan serangga perosak terutamanya anai-anai. Namun, untuk cat solid pada permukaan kayu, tidak boleh guna cat biasa yang digunakan pada dinding. Terdapat pelbagai cat khas untuk kayu, tapi yang mana betul-betul berkualiti dan hasilnya menjadi? Berikut, ciri-ciri cat kayu yang perlu diperincikan

Seperti cat biasa, kayu juga ada cat untuk kegunaan indoor atau outdoor.  Kayu yang sering terpancar dengan terik matahari dan UV cepat kusam. Bagi memastikan fasad dan perabot taman anda tahan lama dan sentiasa cantik, gunakan cat kayu yang dikhaskan bagi kegunaan outdoor

Seperti yang dikatakan sebelum ini, jenis keamasan kayu ada dua iaitu cat solid dan transparan. Jika memilih permukaan cat solid menutupi ira kayu, pilihlah cat minyak. Sebaliknya untuk kemasan transparan, karekter iara kayu perlu ditonjolkan. Jadi, pilihalah varnish atau syelek. Kedua-dua jenis kemasan kayu transparan ini pun hadir dalam pelbagai rona pilihan

Untuk mengecat permukaan kayu, ada du acara sama ada dengan menggunkan semburan atau sapuan. Setiap kaedah mempunyai kesan yang berbeza. Namun jika anda merancang untuk menggunkan kaedah semburan, peralatan khas diperlukan untuk memastikan permukaan semburan kemas dan rapi

Jika terdapat permukaan kayu yang berlubang atau rosak, sumbatkan dengan wood filler dan biarkan ia kering sepenuhnya sebelum dicat. Ia untuk memastikan, segala rongga yang buruk dapat ditutupi sepenuhnya. Bila kerja mengecat selesai, barulah permukaan kayu kelihatan lebih kemas

Permukaan kayu perlukan tututan tugas yang lebih untuk memastikan hasil cat yang di lakukan menjadi dan cantik. Jika cat dinding konkrit cukup sekadar lapisan under layer untuk meenghilangkan lapisan cat lama dan memastik cat baru dapat diserap sepenuhnya, untuk permukaan kayu, ia perlu digosok dengan kertas pasir. Jika lapisan lama telah hilang, barulah lapisan cat baru dapat diserap sepenuhnya oleh permukaan kayu

Warna bukan hanya sekadar pengalaman visual. Ia dilihat sebagai salah satu bentuk komunikasi yang membolehkan manusia menyerlahkan personaliti dan perwatakan. Selain itu, warna juga merupakan salah satu cabang psikologi yang boleh mempengaruhi mood dan emosi seseorang.

Sudah tentu saja, reaksi terhadap setiap warna adalah subjektif bergantung kepada individu, tetapi secara umumnya, beberapa jenis warna menghasilkan tindak balas yang lebih spesifik. Warna-warna hangat seperti merah, kuning dan oren boleh menghasilkan perasaan panas atau agresif, manakala warna sejuk seperti hijau dan biru boleh menenangkan atau melambangkan melankolik.

Warna yang dipilih untuk setiap ruang dalam rumah akan mencerminkan keperibadian anda. Walaupun kebanyakan dari kita mungkin tidak menghabiskan banyak masa berfikir tentang warna cat dinding dan menganggap ianya perkara yang remeh, sebenarnya pemilihan warna yang tepat boleh memberi kesan kepada mood dan perasaan kita setiap hari.

Tidak perlu bimbang dan terlalu mengejar trend semasa untuk mempunyai rumah yang indah. Trend atau gaya hiasan dalaman akan sentiasa datang dan pergi. Pemilik kediaman yang bijak akan memastikan proses pemilihan warna cat dinding dan aksesori dilakukan dengan teliti dan berhati-hati agar ruang kelihatan sepadan dengan personaliti serta gaya hidup seseorang..

BIRU

Warna ini boleh menurunkan tekanan darah dan menstabilkan pernafasan, oleh kerana itu biru dianggap warna yang menenangkan, santai dan tenang. Paling sesuai digunakan di bilik tidur dan bilik mandi, biru pastel cantik apabila dipadankan dengan warna warm agar ruang tidak kelihatan terlalu ‘sejuk’.

MERAH

Merah melambangkan keyakinan, kegembiraan dan tenaga. Pilihan yang sesuai jika anda ingin membangkitkan keseronokan, terutamanya pada waktu malam. Penggunaan warna ini di ruang tamu atau ruang makan, dapat merangsang perbualan ataupun perasaan lapar. Di pintu masuk pula, merah boleh memberikan impak dan first-impression yang berkekalan.

KUNING

Kuning memberi perasaan gembira dan bahagia ibarat cahaya matahari yang bersinar. Ia adalah pilihan yang sangat baik untuk dapur, ruang makan dan bilik mandi, di mana ia dapat menaikkan semangat. Dalam ruangan yang kecil pula, penggunaan warna kuning dapat memberikan perasaan luas dan mesra. Walaupun kuning merupakan warna ceria, ia bukan satu pilihan yang baik untuk skim warna utama. Kajian menunjukkan bahawa orang akan lebih cenderung untuk hilang sabar di kawasan yang dipenuhi kuning.

HIJAU

Hijau menenangkan dan menyejukkan  mata. Menggabungkan kualiti menyegarkan biru dan keriangan kuning, hijau adalah warna yang sesuai untuk mana-mana bilik di rumah. Hijau juga mempunyai kesan menenangkan apabila digunakan sebagai warna utama untuk menghias. Ia juga dipercayai dapat membantu dalam isu kesuburan.

UNGU

Ungu yang gelap akan menjadikan ruang tampak kaya, dramatik dan sofistikated. Ia juga dikaitkan dengan kemewahan dan kreativiti yang dapat merangsang imaginasi. Bagi ungu yang lebih lembut seperti lavender pula, ia membawa kualiti yang sama seperti warna biru muda. Memberi ketenangan dan kenyamanan.

OREN

Warna ini membangkitkan semangat dan merupakan warna bertenaga. Walaupun bukan idea yang baik untuk ruang tamu atau untuk bilik tidur, warna ini mungkin sesuai digunakan pada ruang yang memerlukan produktiviti. Warna oren akan membawa keluar semua emosi yang anda perlukan ketika sedang bekerja mahupun bersenam. Dalam budaya masyarakat purba, oren dipercayai boleh membantu menyembuhkan paru-paru dan meningkatkan tahap tenaga.

NEUTRAL (PUTIH, HITAM, KELABU DAN COKLAT)

Warna-warna ini merupakan asas bagi semua teknik menghias rumah. Warna hitam yang digunakan dalam kuantiti yang kecil sesuai menjadi accent ruang. Malah, ada pakar berpendapat bahawa setiap bilik memerlukan sentuhan hitam kerana warna ini dapat memberikan ruang lebih karakter.

Putih pula sudah sinonim dengan kesucian dan kebersihan. Menjadikannya warna pilihan selamat bagi mereka yang masih tidak berani bermain warna. Kelabu klasik, elegan dan sesuai dipadankan dengan semua warna. Sesiapa yang sukakan kelabu adalah seorang yang bijak dan berdisiplin. Warna coklat pula mewakili alam sekitar, keselamatan dan kepuasan. Sesiapa yang memilih coklat cenderung untuk sukakan alam semula jadi, kesederhanaan dan keselesaan.

Bau kepam tiada lagi dalam rumah, campuran dua bahan ini memang menjadi! Selalunya bau yang kurang enak ini datang daripada pelbagai faktor seperti bau masakan, makanan/minuman yang tertumpah serta karpet yang tidak dikeringkan dengan betul.

Maka terhasillah bau yang menusuk hidung ini. Untuk menghilangkannya, ada di antara kita yang menggunakan pewangi, namun tidak semuanya berkesan. Ada yang jenis berbau harum sekejap sahaja, selepas beberapa minit hilang begitu sahaja.

Cara yang paling berkesan, selamat dan menjimatkan bagi mengatasi masalah ini ialah dengan cara menggunakan dua bahan ini:

1. Baking Soda
2. Essential Oil

“Kalau saya, secara peribadi saya suka lemon  atau lavender. Bau rumah jadi fresh sahaja.”

CARA-CARA:

3. Taburkan atas carpet, biarkan dalam 30 minit  kemudian vakum. Hasilnya rumah anda akan kekal wangi sentiasa. Selamat mencuba!


Pokok Bernilai RM50,000 Telah Dicuri, Wanita Ini Bagaikan Hilang Punca

Wanita dari Terengganu telah berkongsi di Media Sosialnya mengenai pokok kesayangannya telah dicuri pada 13 September. Beliau meminta bantuan orang ramai untuk membantunya menjejaki pokok ini.

Rus Majida Hassan, 34, melalui laman Facebook berkata, pokok jenis Monstera Albo Marble, Monstera Aurea Marble dan Monstera Albo Halfmoon yang dikesan hilang pada petang Isnin tidak dijual di nurseri biasa.

“Saya amat mengenali pokok saya berikutan corak khas dan saiz pokok tersebut tidak dimiliki oleh orang lain dan saiz pokok yang dicuri sangat sukar didapati.

“Tolong bantu saya untuk dapatkan semula pokok-pokok ini dan agar saya dapat membawa si pencuri ke muka pengadilan. Ralat sungguh kerana ia mencapai saiz yang tidak dimiliki orang lain.

“Ini membuatkan pokok-pokok tersebut mudah untuk dicam sekiranya dijumpai. Hampir rebah rasanya sewaktu menyedari kejadian yang berlaku,” katanya.

Air merupakan keperluan asas bagi setiap kehidupan dan sehingga 90% daripada berat tumbuh-tumbuhan adalah air. Oleh itu, air yang mencukupi adalah amat penting bagi tanaman. Kekurangan air boleh cepat memberi kesan yang negatif terhadap tanaman dan tanaman boleh mati hanya selepas beberapa hari tanpa air.

Panduan ini akan menunjukkan kepada anda cara memasang sistem pengairan automatik untuk tanaman anda di rumah. Terdapat juga pelbagai alternatif yang lain yang boleh memudahkan pengairan tanaman, pencarian di dalam Google boleh memberikan anda pelbagai idea berkaitan dengan perkara ini. Contoh keyword yang anda boleh gunakan adalah ‘water plant while away’, ‘self watering plant’, ‘siram pokok masa cuti’, dan lain-lain.

Dah beli jom sertai Workshop IMPIANA sebab banyak lagi benda yang anda boleh buat dengan Smart Watering Plant Project ni.

Pokok perlukan penjagaan yang sempurna, kadang kala terlupa siram kadang-kadang terlebih siram. Dengan sistem siraman pintar ini ia dapat dilakukan tepat pada masa yang sesuai dengan hanya dihujung jari anda.

Sertai WORKSHOP IMPIANA untuk mempelajari tentang bagaimana untuk membuat sistem siraman automatik sendiri dengan MUDAH! Jom cepat-cepat daftar diri anda di

Di kala Virus pembunuh COVID-19 mengancam dunia, antara barang yang selalu tidak diendahkan kini menjadi rebutan sehingga kehabisan stok. Antara barang-barang tersebut adalah Hand sanitizer, topeng muka dan sarung tangan.Di atas permintaan yang tinggi, ketiga-tiga barang ini harganya naik mendadak. Seperti contoh, hand-sanitizer. 500ml boleh mencecah harga sehingga RM 40.

Menurut Alex Berezow, pakar mikrobiologi dan timbalan presiden di American Council on Science and Health, sebenarnya mencuci tangan menggunakan sabun dan air adalah lebih efektif berbanding penggunaan hand-sanitizer.

Hand sanitizer membunuh kuman, namun ia memerlukan kandungan kepekatan alkohol 60-95%. Manakala cucian menggunakan sabun dan air hanya membersihkan bakteria dan kuman dari tangan dengan mudah.

Keberkesanan Sabun
Sabun tak bunuh kuman! tapi setidaknya penggunaan sabun lebih mudah menyingkirkan jangkitan yang terperangkap pada tangan seperti mana ia menanggalkan kotoran pada pinggan. Dengan teknik cucian yang betul dalam tempoh 20 saat, ia berupaya menyingkirkan segala kuman dan bakteria pada tangan. Namun jika lebih masa cucian dilakukan, ia membawa perbezaan yang lebih baik.

Perlu diingat, selepas mencuci segera lap tangan kering dengan tuala taua tisu bersih. Jika dibiarkan basah, bakteria lain pula akan singgah.

Keberkesanan hand-sanitizer
Penggunaan hand-sanitizer adalah pilihan terbaik jika anda tidak mempunyai akses kepada air bersih dan sabun terutamanya ketika berada di luar. Namun ia memerlukan teknik penggunaan yang betul seperti penggunaan sabun dan air bersih.

Namun, menurut Berezow, kebanyakan pengguna menggunakan hand-sanitizer dalam kuantiti yang tidak mencukupi. ANda pasti hand sanitizer yang digunakan dapat masuk pada celah kuku? rata seluruh tangan terutamanya pada celah jari?

“Penggunaan hand-sanitizer yang kerap akan mengeringkan tangan. Hal ini mengakibatnkan rekahan pada tangan dan ia lebih buruk bagi pengidap eczema,” kata Berezow lagi.

Nasihat Impiana, selepas penggunaan hand-sanitizer anda masih perlu mencuci tangan dengan sabun dan air bersih sebelum makan. Ia bagi mengelak kandungan sisa hand-sanitizer pada tangan masuk ke dalam sistem tubuh pula. Utamakan penggunaan sabun dan air bersih untuk cucian tangan sekiranya anda mempunyai akses tersebut terutamanya di rumah.

Sumber: https://www.insider.com/

Span, sudah pasti kegunaanya untuk mencuci pinggan, kereta, permukaan dan sebagainya. Namun, pasti anda tidak pernah terfikir span mempunyai pelbagai kegunaan. Antaranya:

Penggunaan span sebagai medium semaian biji benih lebih rapi dan mudah. Tanpa melibatkan medium tanah, anak pokok lebih mudah untuk dialihkan dan risiko mati selepas dipindah amat tipis.

Memang agak sukar untuk bersihkan sisa wallpaper yang amsih melekat pada dinding. Jika tidak dibersihkan, ia akna meningglkan kesan. Atasi masalh ini dengan span basah yang tealh direndam di dalam campuran air paans dan pelembut fabrik

Tak perlu beli ice pack di kedai. Apa kata basahkan span basuh pinggan sepenuhnya dan masukkan ke dalam beg Zip-lock. biarkan ia membeku semalam. Boleh guna untuk tuam bahagian yang lebam atau ketika demam.

Pastikan peti sejuk anda sentiasa berbau segar dengan menaburkan baking soda di atas span dan letakkan ia di dalam peti sejuk. Span tadi akan cepat menyerap bau dan kelembapan yang berlebihan. Ganti span setiap minggu untuk pastikan peti sejuk anda sentiasa berbau segar. Span yang telah digunakan jangan buang. Basuh dan keringkan untuk diguna lagi

Lapiskan bahagian tantai laci tempat menyiman sayur dengan span. Jika terdapat lebihan lembapan, ia akan diserap oleh span dan secara tidak langsung ia dapat mengekalkan kesegaran sayuran dalam tempoh yang lama


(Video) Cara Mudah Maintain Kabinet Putih Sentiasa Putih Berseri

Memiliki dapur putih sememangnya menjadi idaman ramai orang kerana ia nampak luas, putih dan bersih. Tetapi masalah paling utama ialah ia cepat kotor dan ada kalanya cepat melekat kesan kotoran hitam yang lama kelamaan akan membuatkan kabinet dapur kelihatan berdaki dan kusam. Teknik yang diajarkan oleh wanita ini mampu mengekalkan kabinet dapur anda kelihatan bersih dan cantik sepanjang masa.

Tekniknya ialah lakukan pembersihan dan perlindungan pada permukaan kayu putih tersebut dengan menggunakan larutan cuka dan air dan lapkan permukaan kabinet tersebut. Kemudian sudahi dengan menyapu olive oil sebagai protection daripada kesan kotoran. Lakukanj setiap 6 bulan dan hasilnya kabinet putih anda tahan lama dan kelihatan putih berkilat seperti baru.

Setiap kali nak makan je mesti ada lalat. Lalatnya bukan sekor je, kadang-kadang sekampung dibawaknya macam rombongan. Kekadang terasa rimas. Kita nak makan dengan tenang ni tapi lalat tengah terbang dikeliling kita dan makanan kita. Jadi sebab itulah hari ini saya nak menceritakan beberapa petua dan cara untuk membuatkan lalat tidak datang dekat kita apabila sedang makan.

LIMAU PERUT DAN CENGKIH

Limau perut dan cengkih ini, kita sudah tahu ia mengeluarkan bau dan aroma yang wangi. Akan tetapi, ia tidak kepada lalat kerana lalat tidak suka akan bau yang wangi. Jadi, apa caranya? Caranya adalah potongkan limau purut, lemon, atau limau nipis kepada 2 bahagian. Kemudian, cucukkan cengkih seperti dalam gambar di bawah ini. Biarkan limau ini di atas meja makan atau di mana-mana yang banyak lalat.

GANTUNGKAN PLASTIK YANG BERISI AIR DI TEMPAT TINGGI

Cara ini selalunya kita biasa lihat di kedai-kedai atau warung. Caranya senang sahaja, isikan air ke dalam sebuah plastik jernih dan gantungkan pada tempat yang banyak lalat. Kalau nak elakkan daripada memasuki rumah, gantungkan pada pintu dan tingkap. Menurut dari  Home Remedies For Life, tindakan ini akan mempengaruhi deria penglihatan lalat. Lalat juga dipercayai akan menjauhinya kerana ilusi optik seakan-akan sarang labah-labah.

LILIN YANG AROMA WANGI

Nyalaan lilin sudah memadai untuk menghalau lalat kerana mereka tidak suka dengan haba, tetapi, jikalau lebih baik, lilin yang digunakan itu lilin yang ada aroma yang wangi seperti ada bau lavender, lemon, atau pudina. 3 bahan itu amat dibenci dan tidak disukai oleh lalat.

Baik, anda sudah pun baca cara-cara untuk menghalau lalat dari rumah anda. Saya berharap selepas membaca artikel ini, lalat tidak ada lagi di dalam rumah. Semoga berjaya!

Walaupun cerita ni dah lapuk, tapi Impiana nak kongsi juga sebab touching. Ia sebuah kisah yang dicatatkan oleh seorang anak mengenai abahnya yang tersayang membina sebuah baiti jannati buat mereka seisi keluarga. Bertambah seronok melihat rekaan yang dihasilkan sang ayah mempunyai citaras yang tersendiri dan unik. Jom kita ikuti coretan yang telah disediakan oleh Hajar.

Masa saya kekecik dulu, saya ingat lagi abah selalu bawak saya berhenti depan rumah banglo putih tiang dua. Masa tu, pergi balik sekolah rendah abah hantar saya naik motor. Jadi, sebelum balik rumah, mesti kami akan parking motor depan rumah banglo putih tu. Untuk sekitar 5 ke 10 minit.

Abah cakap kat saya, cantik kan rumah tu. Saya senyum, angguk. Kalau dapat rumah camtu kan best. Masa tu kecik sangat, apa lah yang saya faham. Orang kata best, saya pun jawab best. hehe

Tak lama lepas tu, saya tengok Abah ada satu lukisan lakaran rumah. Macam yang arkitek punya tu. Ada pandangan sisi, tepi, depan, belakang.

“Cantiknyaa, rumah siapa ni Abah..?” soal saya.

“Inilah rumah kita nanti..!” kata Abah bangga.

Saya gelak. Yelah Abah bukannya Menteri atau pun Dato’ yang gaji puluhan ribu nak ade rumah banglo besar cantik pulak tu. Abah cuma kerja kilang masa tu. Kilang kereta kalau tak silap.

Hari2 saya perhatikan Abah. Kertas lakaran rumah tu Abah jadikan model guna kadbod. Potong sendiri dan gam satu persatu. Abah adjust model rumah tu cantik2 ikut citarasa dia. Sampai abis bersepah kadbod dipotong-potong oleh Abah semata-mata nak dapatkan design bumbung yang cantik.

Abah dalam dunia angan2 dia. Hehe

Tahun 2007, Abah mulakan projek rumah idaman dia. Abah tak bergantung pada orang. Abah ikat batu satu persatu. Abah naikkan tembok. Abah ratakan konkrit. Abah kata model rumah dia buat masa saya kecik tu nak jadi realiti. Saya sengih. Boleh ke.?

Cukup 6 bulan, rumah saya naik macam banglo. Belum siap sepenuhnya tapi sudah ada rangka. Sebiji sama macam model rumah idaman Abah. Hari-hari Abah upgrade sikit2. Saya ingat lagi Raya pertama kat rumah tu, rumah kami tak sempurna. Bahagian dapur masih berpasir belum pasang tiles, sedangkan bahagian depan dah macam hotel cantik dia. (boleh refer album saya tajuk Rumah Taj Mahal)

Abah nak buktikan pada orang yang Abah mampu buat rumah idaman dia dengan kudrat dia sendiri. Saya cukup terpegun masa tu. Abah takde background enjinia. Abah bukan kontraktor. Abah tak pernah belajar ilmu fizik.! Abah bukan orang kaya. Abah cuma orang kampung yang ada wawasan, ada matlamat nak dikejar, yang ada citarasa tinggi.

Abah bukti kehebatan dan idola kekuatan semangat saya. Semangat Abah tak pernah luntur walaupun sekelumit mulut orang lain memburuk2kan usaha Abah. Abah teruskan mengejar matlamat hingga rumah kami megah berdiri macam dalam gambar. Itu lah rumah saya dan Abah. Orang labelkan rumah kami rumah ratusan ribu, sedangkan kos pembuatan sebenar mungkin tak cecah jumlah tu. Sebab semuanya kami buat sendiri. Bukan saya, Abah yang buat. Seingat saya, upah membuat bumbung hanya sekitar RM18 000.

Hingga kini, rumah kami megah berdiri. Saya panggil rumah ni rumah Taj Mahal, sebab ini bukti kasih sayang Abah kat kami. Bila sandar kat dinding rumah, terasa kasih sayang Abah terpancar kat kami sekeluarga.

See…!!!

Abah bukti semua manusia boleh berjaya.! Sesusah mana pun hidup kita, kita boleh ubah kehidupan kita kalau kita ada matlamat yang jelas dan semangat yang tinggi..!

Kredit: Hajar Yahya dan www.thevocket.com

Bila anda beli telur di kedai atau pasar raya, jangan sesekali membasuhnya dan memasukkan dalam peti sejuk. Itu cara yang salah. Sebabnya pada cangkang telur ada protective bloom yang melindunginya daripada bakteria salmonella. Kalau dah terbasuh bermakna pori-porinya dah terdedah dengan bakteria tersebut. Bayangkan kalau ia dah termasuk dalamnya, anda pun akan sama berisiko terdedah dengan bakteria jahat itu. Itu yang boleh sebabkan sakit perut dan serangan cirit-birit.

Telur Dalam Peti Ais

6 Tips Simpan Telur

Cara yang boleh kita lakukan adalah pecahkan telur dan jika kuningnya masih bulat bermakna telur masih segar. Kalau kuningnya dah cair, bermakna telur dah tak segar. Sebenarnya ada satu lagi kaedah yang boleh dicuba untuk menentukan kesegaran telur yang tiada tertulis tarikh luput.

Cara Lain Yang Boleh Dicuba


Terlebih Nitrogen Punca Pokok Cili Lebat Daun Tapi Kedekut Buah

Pokok cili antara tanaman mesti ada dikebun rumah. Ia mudah untuk ditanam namun sangat sensitif terhadap serangan perosak sam ada dari virus mahupun serangga. Itu, antara punca utama hasil cili tidak menjadi walaupun telah diberi baja yang mencukupi. Selain itu, ada beberapa perkara punca cili kedekut buah. Antaranya:

Masalah lain dengan cabai yang tidak berbunga atau berbuah adalah nutrisi yang tidak mencukupi. Tanaman dengan terlalu banyak nitrogen menjadi subur, hijau dan besar dengan mengorbankan buah sehingga akan mengakibatkan tanaman yang tidak berbuah.

Cili memerlukan fosforus dan kalium untuk mengahasilkan bunga dan buah yang banyak. Cara mudah untuk atasi masalah ini adalah semburkan tanaman dengan campuran 1 sudu teh garam yang dilarutkan ke dalam 940ml air suam. Ia akan membekalkan magnesium yang mempercepatkan proses penghasilan buah. Ulang langkah yang sama setiap 10 hari hingga ia berkesan.

Sebut sahaja mangga kecur air liur kan. Ramai yang suka dengan buah mangga ni kalau di buat jeruk mahupun kerabu. Betul tak? Tapi bila ada pokok mangga susahnya nak berbuah lebat macam ni. Ikut suka sahaja ia berbuah. Macam-macam baja dan letak dan macam-macam teknik dah buat nak bagi pokok mangga berbuah lebat.

Ramai yang nak tahu bagaimana cara untuk supaya pokok mangga berbuah dengan banyak. Lebatnya buah mangga tu, macam mana jaga ye? Itu adalah antara soalan yang selalu ditanya apabila anda mempunyai pokok mangga yang berbuah lebat.

Sebenarnya ada cara yang boleh membantu membuatkan buah mangga lebat merimbun. Petua ini dikongsikan oleh Kak Chah menerusi grup Berkebun Di Rumah. Di dalam perkongsian itu Kak Chah memberitahu kaedah itu adalah dari idea anaknya sendiri.

Tidak sangka tip tersebut menjadi dan pokok mangga di tepi rumahnya berbuah lebat merimbun. Sehinggakan satu dahan patah dek tak mampu menampung berat buah tersebut.

Mangga tepi rumah… Lebat merimbun buahnya. Tak boleh nak tanggung dahannya…. Patah satu dahan besar pulak tu. Buah pulak belum cukup tua. Bagi-bagikan pada jiran tetangga dan selebihnya buatkan kerabu.

Ramai yang bertanya pada beliau apa baja yang telah digunakan sehingga lebat buah mangganya.

“Sebenarnya saya tak ada baja specific. Cuma anak saya bagi tip, dia terbaca satu article dari negara barat.

Alhamdulillah buah kali ini sangat lebat dikebanyakan tangkai dan manis. Cuma pesennya kali ini dia berbuah dahan by dahan bukan semua sekali satu pokok. Ada yg dah masak, buah muda, putik buah dan banyak juga yg baru keluar bunga.

Sumber: Kak Chah Via Berkebun D Rumah / Keluarga

Apabila pergi ke pusat jualan perumahan, jualan perabot serta perkakas rumah, anda perasan tak kenapa semuanya nampak sempurna, cantik dan orang kata apa tu, instaworthy. Tapi bila balik rumah, kita rasa rumah kita macam tiada aura yang menaikkkan semangat seperti mana berada di tempat-tempat yang disebutkan tadi.

Ini kerana mungkin anda terlepas pandang segala rahsia disebalik idea, susun atur yang telah dibuat oleh para Interior Designer (ID) berpandukan beberapa garis panduan. Kali ini IMPIANA akan bantu anda bagaimana nak make sure rumah anda juga instaworthy malahan layak untuk dimasukkan dalam mana-mana majalah dekorasi.

Pilihan warna yang betul

Seperti kita semua maklum, pilihan warna dalam kediaman memainkan peranan yang penting seperti contoh, warna cerah seperti beige (warna kuning air) akan membuatkan pangsapuri kecil nampak luas. Fakta ini benar, tetapi warna tersebut warna yang pudar serta akan cepat terhakis dimakan masa, mungkin anda boleh cuba aplikasikan warna seperti biru muda, lavender, mint, dan kelabu. Kesemua pilihan warna ini menampakkan elemen segar dalam kediaman dan nampak mewah.

Gunakan warna accent (warna timbul) dengan cermat

Dalam satu ruang, pasti akan ada penggunaan warna serta aksesori yang sepadan serta setona ataupun warna mono (satu hala). Kalau dinding kelabu, perabot pun ikut turut warna kelabu. Ianya jelas menunjukkan kediaman anda berada dalam keadaan sendu. Jadi gunakan warna accent (timbul/highlighter) untuk membezakan tarikan yang berlainan dalam ruangan tersebut. Contoh lain, warna accent boleh diterapkan kepada karpet, anda akan nampak kelainannya.

Jangan takut untuk mencuba idea segar

Dalam menata rias rumah, anda perlu berani mengambil risiko untuk try n error segala idea baru yang telintas di fikiran serta dari rujukan online. Selain itu, jangan hadkan percubaan anda hanya kepada perabot serta aksesori sahaja, lantai anda juga boleh menjadi salah satu cubaan untuk mencantikkan lagi hiasan dalaman rumah. INGAT, tiada siapa boleh mengawal imaginasi kecuali diri anda sendiri.

Main dengan ruang

Selain daripada permainan pilihan warna untuk membuka ruang lebihan di rumah, terdapat satu lagi alternatif mantap yang berupaya menberi ruang yang banyak iaitu pemasangan cermin. Cermin akan membiaskan cahaya serta memantulkan semula segala imej yang berada dihadapannya. Hasilnya, voila, ruang baharu di dalam rumah.

Guna lampu yang betul

Lagi banyak lampu, lagi bagus. Anda boleh gunakan pelbagai lampu dalam kediaman untuk menaikkan lagi seri serta keindahan dalaman rumah. Antara lampu hiasan yang bagus adalah lampu utama di tengah kediaman, lampu recess (selalunya tertanam dalam siling), lampu accent, lampu meja, dan lampu lantai.

Jangan over

Dalam dekorasi juga ada hadnya, ya anda bebas untuk mencurahkan segala idea dan imaginasi, tetapi sesuatu perkara akan jadi buruk kalau ianya terlampau banyak. Disini anda boleh aplikasikan apa itu, cukup sekadarnya, tidak perlu terlebih-lebih, kalau anda rasa sudah cukup, cukup setakat itu, rujuk gambar di bawah ini, anda akan faham penjelasan ini.

Kredit penghargaan gambar: bright side

Beli daun kunyit di kedai sampai seikat tetapi yang digunakan hanya sedikit. Sekadar penambah rasa dan penaik aroma. Jadi apa nak buat dengan lebihan daun kunyit tadi? Jika simpan dalam peti sejuk pun, pasti akan layu dan kering.

Daun kunyit dah 3 minggu. Daun kesum dah 6 hari. Fresh lagi. First time cuba cara ni. Adik yang ajar. Katanya ini cara mak simpan sayur berdaun. Terbukti kekal kesegarannya.

Biasanya daun kunyit, 3 minggu dah kuning dan layu. Daun kesum lagi tak payah kata. Sehari dua dah layu.

Nak tau cara tengok gambar :

1.Lapik kitchen towel (kertas tisu) dalam bekas. Nak guna kain pun boleh.

2.Basahkan kitchen towels tu. Biar dia lembap.

3. Macam tu. Tak banjir. Sekadar lembap je.

4. Masukkan daun kesum & kunyit. Kalau nak guna untuk simpan pudina pun boleh.

5. Tutup atas daun tu dengan kitchen towel lembap juga. Lepas tutup bekas. Masukkanlah dalam peti sejuk. Tak lag asyik membazir je bila beli tak guna.

Ini dia hasil setelah lama simpan. Daun kunyit 3 minggu. Daun kesum 6 hari. Surprise juga masa buka bekas tadi.


Ini 6 Jenis Sayur Umbisi Yang Mudah Di Tanam Dalam Pasu

Sengkuang sering kali dijadikan salah satu bahan dalam rojak buah yang popular di kalangan masyarakat Malaysia. Penanaman tanaman jenis perrenial memerlukan keadaan cuaca yang berkelembapan tinggi. Juga dikenali dengan nama Mexican potato, tanaman memanjat ini menghasilkan ubi yang boleh dituai dalam masa 6 bulan usia tanaman. Akarnya mampu tembus jauh ke dalam tanah sehingga anda perlu menggali dalam untuk mendapatkan hasil ubinya. Digalakkan memangkas bunganya agar pertumbuhan fokus kepada ubinya. Manakala kekacang pada tanaman ini tidak boleh dimakan kerana bertoksik.

Waktu menanam: Bila-bila masa kerana ia merupakan tanaman tropika, sesuai dengan iklim negara. Lazimnya cara penanaman menggunakan kaedah semaian biji benih secara terus.

Waktu menuai: Harus tunggu matang sehingga sekurang-kurangnya 6 bulan usia tanaman.

Keledek memiliki kelebihan kerana sesuai ditanam di pelbagai jenis tanah termasuklah di tanah kurang subur, dengan adanya pembajaan sempurna. Tanaman tropika ini boleh hidup subur dalam julat suhu  27 hingga 30 darjah Celsius iaitu dalam cuaca yang panas. Penyiraman harus dilakukan selalu bagi mengelakkan tanah kering dan pertumbuhan akar yang sempurna.

Waktu menanam: Penanaman menggunakan cara keratan batang dan pucuk pokok yang sedang menjalar. Boleh ditanam bila-bila sahaja kerana ia merupakan tanaman tropika yang serasi dengan iklim negara.

Waktu menuai: Hasil boleh dituai antara 4 hingga 6 bulan usia tanaman bergandung kepada jenis dan penjagaan.

Lobak merah merupakan satu tanaman akar atau umbisi yang tidak sukar ditanam. Ia memerlukan kedalaman tanah sekurang-kurang 30 cm atau 1 kaki. Oleh demikian, ia masih boleh ditanam dalam bekas atau pasu, selain batas. Penyiraman sekurang-kurangnya sekali sehari bagi memastikan pertumbuhan akar sempurna. Lobak boleh dijadikan medium untuk mengajak kanak-kanak berkebun kerana memiliki warna terang dan penjagaan yang tidak terlalu sukar. Selain memiliki akar yang manis, daunnya juga boleh dimakan.

Waktu menanam: Penanaman dengan cara semaian biji benih dalam bekas semaian. Pastikan kelembapan tanah tinggi dan mendapat pancaran cahaya matahari mencukupi untuk ia bercambah.

Waktu menuai: Lobak merah boleh dituai dalam masa 8 minggu usia tanaman.

Jangan disangka tanaman yang berasal dari Amerika Selatan ini tidak boleh hidup subur di Malaysia. Kentang boleh hidup subur di dalam tanah berpasir yang berasid. Sediakan tanah yang berkedalaman 6 inci bagi membolehkan ubi kentang bercambah sempurna, sama ada dalam bekas atau batas. Penanaman menggunakan ubi yang bertunas dan pastikan bahagian ubi ditimbus dengan baik agar tidak terdedah pada cahaya.

Waktu menanam: Lazimnya kentang ditanam dengan cara menggunakan ubi yang sudah bertunas. Pastikan tunas mengarah ke atas ketika ubi ditanam.

Waktu menuai: Kentang boleh dituai selepas 14 hari daunnya kelihatan layu atau lebih kurang 10 minggu selepas ditanam.

Lobak putih datang daripada jenis Brassica iaitu satu keluarga dengan kubis. Penanamannya tidak terlalu sukar kerana ia cepat membesar, berbeza dengan tanaman umbisi lain iaitu sekitar 5 hingga 6 minggu sahaja. Anda boleh menanam lobak putih di dalam pasu kerana penanaman secara organik tidak menghasilkan lobak yang terlalu besar dan panjang seperti di pasaran. Tanah yang digunakan mempunyai pH yang neutral.

Waktu menanam: Penanaman dilakukan dengan cara semaian biji benih.

Waktu menuai: Selepas 5 atau 6 minggu lobak putih boleh disemai, atau memiliki sais sebesar bola golf.

Satu lagi tanaman yang mula mendapat perhatian penanamannya di Malaysia. Ramai tidak menyangka ubi bit merah atau Beta vulgaris boleh hidup subur pada iklim tropika memandangkan sebelum ini di ditanam meluas di Amerika Utara dan Britain. Akarnya membentuk ubi yang bulat atau lonjong. Pastikan tanah gembur dan lembap agar akarnya tumbuh sempurna dengan pH sekitar 6 hingga 7. Bukan sahaja ubinya yang manis dan lazat dinikmati, daun ubi bit juga boleh dijadikan makanan berkhasiat.

Waktu menanam: Disyorkan penanaman pada awal musim hujan. Semaian biji benih. Rendam dahulu biji benih semalaman sebelum ia disemai keesokannya.

Bagi anda yang mempunyai laman, pasti antara ancaman utama adalah lalang atau rumput. Lalang ni bila masa atau musim hujan lah lagi cepat panjang. Bagi yang ada masa, tugas-tugas memotong lalang dan rumput boleh dilunaskan sendiri. Namun, bagi yang bekerja dan mempunyai waktu libur yang singkat, sudah pasti perkhidmatan memotong rumput menjadi pilihan.

Berapa kos untuk mengupah orang potong rumput yang perlu anda sediakan? Kawasan sekangkang kera pun bayarannya hampir RM 30, ini kan pula untuk satu laman yang luas terutamanya bagi anda yang mempunyai unit kediaman corner lot. Oleh sebab itu, ramai antara pemilik mengambil keputusan untuk simen kan ruang tersebut untuk mengurangkan kos penyelengaraan.

Sebenarnya, tak perlu susah-suah upah tukang potong rumput. Anda boleh cuba cara pekebun Thailand memusnahkan rumput dan lalang secara organik. Berikut bahan-bahan yang diperlukan:

Bahan-bahan:
0.25 liter cuka
1/2 sudu makan sabun basuh pinggan
1 sudu makan garam

Cara-cara:
Campurkan semua bahan dan semburkan pada rumput atau lalang. Untuk lalalang, semburan perlu dilakukan pada bahagian pangkal. Lagi banya, lebih cepat lalang mati

Kredit: Sara Saad

Penulis: Muhamad Adli Salihin bin Samsudin @ Abg Edd
Jabatan Pertanian Malaysia

Berlaman ataupun berkebun merupakan salah satu aktiviti yang berfaedah dan sangat memberikan manfaat yang baik kepada kita semua. Selain daripada menanam pelbagai jenias tanaman yang kita perlukan, aktiviti ini juga dilhat sebagai satu aktivti riadah dan terapi.

Berlaman juga merupakan satu aktiviti interaksi yang sangat baik. Berinteraksi dengan alam sekitar, bertinteraksi dengan keluarga dan juga rakan komuniti dalam masyarakat setempat.

Namun begitu, terdapat satu ungakapan yang sering menghantui seseorang itu untuk memulakan aktiviti bercucuk tanam dan berlaman, iaitu “Tangan Panas Tangan Sejuk”. Ungkapan ini seringkali digunakan pakai oleh kita jika kita gagal dalam melaksanakan aktiviti berlaman terutama pokok yang kita tanam atau kita jaga, mati. Samada kita hendak memulakan aktiviti bercucuk tanam ataupun pada tanaman kita yang sudah lama di tanam, kemudian tanaman kita mati. Adakah mitos ini benar-benar wujud ? .

Sebenarnya TIDAK ya. Ungkapan “Tangan Panas Tangan Sejuk” memang takde dalam kamus bercucuk tanam. Realitinya adalah, TEKNIK yang betul dalam berlaman ataupun berkebun.

Berikut adalah 10 Teknik yang perlu kita tahu dan kita boleh praktikkan dalam berlaman.

– Kerja penyiraman merupakan aktiviti yang sangat penting untuk laman kita terutama pada musim panas yang terik. Namun waktu yang terbaik untuk melaksanakan aktiviti penyiraman adalah pada awal pagi dan pada lewat petang.

– Elakkan lakukan siraman pada waktu tengahari yang kebiasaannya cahayanya sangat terik. Ini boleh menyebabkan tanaman kita akan lecur kepanasan.

– Jangan siram berlebihan dan jangan siram tanaman kita dengan menggunakan tekanan air yang sangat kuat. Ini boleh merosakan struktur tanaman kita.

-Bertujuan untuk membaiki pengudaraan kepada sistem tanaman kita dengan mengurangkan kepadatan tanah.

– Jangan menggemburkan tanah berdekatan dengan pangkal pokok kerana boleh terkena pada struktur batang pokok dan juga boleh mencederakan tanaman tersebut. Ianya berpotensi untuk pokok kita rosak lalu mati.

– Rumpai juga boleh memberikan persaingan yang tinggi kepada tanaman kita dalam menyerap nutrient, cahaya matahari dan juga air. Jika tidak dikawal dengan baik, mampu menbantutkan pembesaran tanaman kita.

– Merumpai atauapun mencabut rumput liar yang terdapat dalam pasu / batas tanaman kita. Buang atau cabutlah rumpai tersebut dengan berhati-hati dan jangan rentap rumpai tersebut. Akar tanaman kita mudah tercedera jika kita mencabut rumpai dengan tidak berhati-hati terutamanya rumpai tersebut berada berdekatan disekeliling pangkal tanaman kita.

– Buang dahan / daun kering / ranting tanaman kita yang telah mati ataupun berpenyakit sebab ianya boleh ganggu kesihatan keseluruhan pokok.

– Bahagian pokok yang cedera / luka , jika tidak dirawat, boleh menjadi perumah kepada perosak dan penyakit. Seterusnya boleh menyebabkan tanaman kita akan rosak lalu mati.

6.MENGAWAL PEROSAK / PENYAKIT

– Aktiviti ini bertujuan untuk memberi rawatan kepada tanaman kita .Untuk mengelakkan serangan perosak dan juga jangkitan penyakit. Kawalan dilakukan samada menggunakan bahan kimia yang dibenarkan ataupun menggunakan bahan berasaskan organik.
– Namun begitu, hendaklah menggunakan kadar bancuhan yang betul dan jangan berlebihan pada tanaman kita. Lakukan secara berjadual dan sistematik.

– Bagi peminat Tanaman Indoor, jangan biarkan tanaman kesayangan anda berada terlalu lama dalam rumah anda terutama di kawasan yang tidak terima langsung cahaya matahari.

– Setiap 3 minggu, bawalah tanaman indoor anda tersebut untuk buat ‘sunbathing’ pada tanaman tersebut untuk jangka masa 5-6 hari. Nisbah 3:1 (3 minggu di dalam : 1 minggu diluar) boleh dipraktiskan. Lakukan juga aktiviti penyelenggaraan tanaman pada waktu ‘sunbathing’ ini.

– ‘Sunbathing’ untuk tanaman indoor ini bertujuan untuk membolehkan tanaman ini mengumpulkan semula tenaga dengan melakukan proses fotosintesis. Kaedahnya adalah dengan meletakkan tanaman indoor kita di luar dan kawasan tersebut mestilah menerima cahaya matahari (tidak terlindung) yang baik.

-Walaupun ianya digelar Tanaman Indoor, tanaman bagi tujuan hiasan dalaman ini TIDAK BOLEH berada dalam kediaman kita dalam jangkamasa yang agak lama dengan tidak mendapat/menerima cahaya matahari yang mencukupi. Ini boleh menyebabkan pokok layu, tidak sihat dan berpotensi tinggi untuk mati.

– Pelajari teknik berlaman serta bercucuk tanam. Proses pembelajaran merupakan proses yang tidak terhad dan tiada batasnya. Sentiasa mempelajari teknik- teknik yang betul dan terkini.

– Dapatkan khidmat nasihat teknikal dari mereka yang berpengalaman pakar dalam segmen berekbun dan berlaman serta jangan sesekali berputus -asa.

Kesimpulannya, tiada istilah “Tangan Panas, Tangan Sejuk” dalam melakukan aktiviti berlaman. Ianya hanyalah terminologi yang boleh membantutkan usaha kita untuk melaksanakan aktiviti berucuk tanam. Ianya sekadar mitos sahaja. Realitinya, pelajari dan amalkanlah teknik yang betul dalam berlaman. Selamat Berlaman.

Kalau sebut saja berkebun atau tanam sendiri sayur ramai yang fikir susahnya nak tanam. Asyik mati dan tak menjadi saja. Baik beli di pasar malam atau pasar raya harganya masih lagi murah tak perlu susahkan diri. Hanya pilih dan bayar. Tapi tahukah anda tanam sendiri sayur banyak kebaikannya berbanding dengan membeli di pasar. Nampak segar bugar tapi di sebalik kesegaran dan kegemokan sayur tu terdapat berapa gelen racun dan baja kimia yang digunakan?

Bayangkan setiap hari kita memasukkan bahan kimia ke dalam badan sendiri juga ahli keluarga. Jangan pelik andainya ramai yang diserang penyakit kanser dan juga penyakit kronik yang lain. Solusinya tanamlah sendiri sayur bebas baja kimia. Mudah saja sebenarnya. Kami kongsi senarai sayur yang boleh anda tanam di rumah menggunakan pasu.

Sawi boleh ditanam dalam bekas yang kecil seperti pasu atau pun planter box. Ia sudah memadai untuk bekalan sayur anda sekeluarga. Sawi antara sayur yang sangat sesuai dimasak dengan apa cara sekalipun. Masukkan dalam nasi goreng, mee goreng atau sayur tumis kesemuanya begitu sedap.

Menanam tomato tidak sesukar mana. Hanya buatkan sokongan kayu agar pokok ini dapat tumbuh dengan baik. Dari segi penjagaan pokok ini memerlukan air yang banyak dan mudah diserang penyakit. Oleh itu sentiasa sembur dengan racun organik buatan sendiri.

Salad juga antara sayur yang mudah ditanam menggunakan kaedah hidroponik. Sekali tanam anda dapat tuai hasil yang cukup untuk keperluan satu keluarga. Silap-silap anda boleh bersedekah pada jiran tetangga.

Ok yang ini ramai fikir susah nak tanam kobis tapi sebenarnya kobis ini sangat mudah dan cantik tanam dalam pasu. Teknik menanam kobis adalah dengan menyemai anak pokok yang terhasil dari pokok induknya. Kaedah semaian menggunakan anak pokok adalah lebih mudah hidup berbanding dari benih. Tapi untuk permulaan ingin dapatkan anak pokok anda kenalah semai benihnya dulu.

Cili lagi satu pokok yang mudah sangat tanam dalam pasu tapi anda kena sabar jaga cili ni sebab ada saja yang suka serang terutamanya bena (aphid). Nak tahu cara dapatkan benih cili? Ambil saja biji cili yang anda guna untuk memasak. Semai dalam bekas kecil. Bila dah mengeluarkan anak pokok maka pindahlah dalam pasu lain dan tunggu sehingga ia membesar dan berbuah.


Transformasi Minimalis Dapur Saiz 160 Kaki Persegi Bermodalkan RM2500

“Untuk dapur kediaman saya ini, saya membeli sebanyak 3 set kabinet bersama counter top bernilai RM 2.5K (tidak termasuk singki dan dapur memasak) serta mendapat bantuan isteri untuk memegang barang sementara saya pasang skru untuk mencantumkan setiap komponen”. katanya.

Dia turut menyatakan bahawa, jika ingin counter top ini tahan lama, kena sentiasa pastikan tiada air yang bertakung di atasnya serta meletakkan silikon sebagai pelindung daripada terkena air.

Nama pemilik: Siti Nurain
Lokasi: Jeram, Kuala Selangor
Jenis kediaman: Rumah kampung kayu sebiji
Konsep: Moden kontemporari
Spesifikasi: 2 bilik, 1 bilik air, sebuah dapur dan ruang tamu

Binaan kayu sering dikaitkan dengan binaan tropika atau tradisional. Namun, dewasa ini pemilik lebih berani menongkah arus cuba lari dari kebiasaan. Seperti perkongsian dekorasi kediaman kayu yang pernah dipaparkan sebelum ini, walaupun penaataan dekorasi amat berbeza dengan fizikal asal kediaman kayu, ia tetap indah dan lebih praktikal.

Seperti kediaman yang dikunjungi Impiana baru-baru ini. Rumah milik Pak Tenun yang merupakan salah sorang penduduk terawal di sekitar Jeram kini di diami oleh anak saudaranya yang lebih mesra di kenali dengan nama Ain. Pak tenun kini mendiami sebuah kediaman yang lebih besar yang dibina bertentangan kediaman kayu ini. Kini, rumah kayu ini menjadi tempat berteduh buat Ain dan suami Bersama 2 orang anak mereka yang masih kecil.

Dari luar, memang jelas kelihatan kediaman ini amat sempit. Melangkahkan kaki memasuki kediaman ini lebih menguatkan pandangan penulis apabila melihat tersedianya sebuah ruang tamu yang kecil, 2 bilik tidur, dapur dan sebuah bilik air yang secukupnya untuk ain seisi keluarga. Uniknya, binaan kediaman ini memaparkan ciri-ciri binaan rumah melayu lama di mana rumah ibunya dibina tinggi dari tanah.

Namun, memang tidak disangka kediaman ini sangat polos sebelum kehadiran ain sekeluarga. Pun begitu, strukturnya utuh walaupun telah dimakan usia. Ini menunjukkan pemilik asalnya Pak Tenun memang pandai menjaga rumah kayu ini. Jiwa muda Ain ingin kan sebuah kediaman yang lebih moden dan berani. Oleh itu, renovasi di ruang tamu dilakukan secara menyeluruh.

Memilih rona biru dengan gabungan konsep moden kontemporari, sebuah kediaman yang muram bertukar wajah penuh keceriaan. Pemilihan cat minyak mengikut rona pilihan Ain iaitu biru elektrik melapisi dinding polos yang dipilih sebagai feature wall. Nampak gelap kan? Namun pemilik bijak, dinding lain didominasi dengan rona biru langit. Secara tidak langsung, paduan dua rona ini dapat menyeimbangi antara satu sama lain.

Bukan sekadar dindingnya di alis cat baru, bahagian siling yang asalnya dikekuningan turut dicat dengan jenis kapur. Lantainya pula, diberi hamparan tikar getah dengan corak kayu. Padanan rona  coklat tikar getah dan biru di dinding memang paduan yang sempurna. Setiap satu menyumbang karekter tersendiri pada kediaman ini. Jadi, Ain tidak perlu risau akan perincian yang lain.

Optimumkan setiap ruang, pemilihan perabot yang ringkas diabadikan. Di ruang tamu, cukup sebuah sofa tiga tempat duduk untuk menampuk keperlu keluarga ain. Sebagai tambahan, sebuah bangku yang mempunyai corak yang sama dipadankan. Tidak mahu ruang tamu yang kecil ini terlalu sarat, permaidani dengan corak ringkas memberi keselesaan tatkala bersantai diruang ini.

Menambahkan impak visual bagi ruang yang sempit, sebuah bingkai cermin dengan kemasan bingkai emas ditatah menyerlahkan lagi fungsi feature wall. Untuk memastikan dalam ruang yang sempit ini dapat turut menyediakan ruang santapa buat air seisi keluarga, sebuah set meja makan berbentuk bulat mengoptimumkan sudut yang di hadkan.

Tidak terhenti hanya disitu, perincian untuk menyerlahkan lagi kediaman ini turut dilakukan. Sudah pasti, pencahayaan menjadi fokus utama. Pemilihan lampu chandelier memberi penjelasan di ruang makan manakala track light menggantikan lampu kalimantang memberi peluang kepada pemilik untuk melaraskan pancaran yang diperlukan. Sedikit sentuhan mewah, kain langsir dengan percikkan emas mengantikan langsir asal yang tidak berpadanan antara satu sama lain.

Ain yang berwatakan kemas namun bersahaja amat menekankan keringkasan dalam dekorasi kediamanya. Bukan sekadar disebabkan oleh ruang yang terhad, malah memberi ruang legar buat si cilik yang sedang lasak bermain. Setiap komposisi yang di padukan mempunyai fungsi yang tersendiri dalam memaparkan sebuah dekorasi moden kontemporari yang diimpikan ain.

Nak tahu tranformasi yang dilakukan dengan lebih lanjut, jangan lupa tonton rancangan tv Impiana setiap Selasa Jam 12.30 tengah hari. Kalau tak sempat tengok, boleh tonton siaran ulangan pada hari yang sama jam 9.00 malam. Terlepas juga, boleh tonton bila-bila di VOD ASTRO

Bagaikan satu kejutan, fantasi kisah adi wira atau kisah jejaka penggoda dalam komik terkenal dunia dilampiaskan pada dekorasi kediaman pula. Umpama budaya pop yang semakin rancak berputar daru dunia komik ke layar lebar. Kini meneroka pula dunia dekorasi buat tuan rumah yang menghargai seni dan juga fantasi.

Kegilaan dekorasi seumpama ini sebenarnya agak lama berputik sekitar era 90an lagi. Kebebasan pereka menghasilkan perabot di loar kotak sememangnya menjadi satu berita baik buat penggemarnya . Apatah lagi mereka yang mahukan sesuatu yang berbeza. Bagi anak bujang misalnya atau pejabat seni reka, ilham ini merupakan satu identiti yang cukup berani.
Jika dahulu pop art banyak diadaptasi pada perabot moden yang ringkas. Hanya menyerlahkan hasil karya pereka dan warna-warna terang inilah yang memberi perisa kepada tata hias ruang. Kini tidak lagi kerana ada juga yang mula berani menerjah dekorasi klasik. Berbalas dengan kemasan lembut seumpama ini ibarat sebuah karya luar biasa dan ada yang mengatakan ia kerja gila. Ibarat pertembungan antara baru dan lama dalam selera seni yang mencabar diri, lari daripada kebiasaannya. Jadi perabot klasik lama ibu anda jangan dibuang. Baiki dan berikan nafas baru kerana ada di antara bingkai perabot lama ini sudah payah untuk kita jumpai malah tahan lama.

Karakternya terlalu kuat. Pilihlah antara ruang makan atau ruang tamu yang mahu dijamu dengan persembahan seumpama ini. Terlalu banyak juga buat kita sakit mata. Mana satu yang hendak dituju sedangkan ruang yang ada tidaklah seluas mana. Begitu tema dan karakternya.  Visual dan karakter adalah satu penceritaan. Jangan sampai tersasar ceritanya dan berkecamuk pula kita yang melihatnya. Kepada si anak bujang, ini adalah tema menarik untuk dicuba. Simple-simple je di IMPIANA.

Dapur merupakan tempat di mana kita akan menghabiskan masa untuk makan, bersosial dan melayan tetamu. Jadi tempat duduk yang terhad boleh membuatkan keinginan ini terbantut.

Jika dapur anda memiliki kawasan yang luas dan ada ruang yang ‘mati’ dan kekok, boleh digunakan idea ruang makan santai yang lebih privasi untuk menambah jumlah tempat duduk di meja makan.

Tidak kira meja anda bulat, bujur atau segi empat, asalkan ada ruang untuk membinanya pasti tiada masalah. Mari lihat enam idea yang charming dan menarik ini.